title: Lipolan ryhmä

text: 30. marraskuuta ryhmän alueella torjuttiin kaikki neuvostojoukkojen tekemät yritykset murtaa viivytysasema. Lipolan ja Muolaan ryhmien saumaan edenneet neuvostojoukot herättivät kuitenkin huolta ylemmissä esikunnissa.


title: Lipolan ryhmä

text: 1. joulukuuta ryhmä torjui aamupäivän aikana sille määrätyn tykistön tukemana useita hyökkäyksiä. Puna-armeijan joukkojen hyökkäysten paine pakotti kuitenkin ensin vasemmalla sivustalla olleen JP 2:n irtautumaan asemistaan ja vetäytymään seuraavan viivytyslinjan miehittäneen Er.P 2:n läpi. Ensin mainittu pataljoona siirtyi ryhmän reserviksi. Hieman myöhemmin myös ryhmän oikeaa lohkoa puolustanut Er.P 5 irtautui asemistaan ja vetäytyi seuraavalle viivytyslinjalle.


title: Lipolan ryhmä

text: Lipolan ryhmän alueella ei 2. joulukuuta aikana ollut merkittävää taistelutoimintaa, mutta muiden viivyttävien ryhmien alueiden tapahtumien vuoksi sekin joutui jättämään asemansa seuraavana aamuna.


title: Lipolan ryhmä

text: 3. joulukuuta Lipolan ryhmän Vuokseen asti laajennetulla alueella jouduttiin seuraava viivytysasema luovuttamaan lähes taistelutta mm. sodan alussa esiintyneiden sekavien ja ristiriitaisten käskyjen seurauksena. Osa viivytysasemassa olleista joukoista sai vetäytymiskäskyn, joka hieman myöhemmin yritettiin peruuttaa. Vetäytyminen oli kuitenkin jo ehditty aloittaa ja neuvostojoukkojen edettyä suomalaisasemien läpi joutuivat suomalaiset esikunnat toteamaan tilanteen. Vastahyökkäystä ei enää edes suunniteltu vaan osa joukoista vetäytyi pääaseman suojiin. Osa joukoista jäi kuitenkin vielä asemiinsa seuraavaan päivään asti, koska alkuperäinen vetäytymiskäsky ei ollut niitä saavuttanut. 4. joulukuuta loputkin joukot aloittivat vetäytymisensä kohti pääasemaa.


title: Pullerinmäki

text: Pullerinmäki on Hämeenlinnan 10. kaupunginosa, joka sijaitsee noin kaksi kilometriä keskustasta luoteeseen. Kaupunginosa rajoittuu idässä valtatiehen 3, lännessä Ahvenistonjärveen sekä pohjoisessa Pikku-Parolan ja etelässä Kaurialan kaupunginosiin. Kaupunginosan rakennuskanta muodostuu pääosin omakotialueesta, mutta se sisältää myös joitakin kerrostaloalueita. Pullerinmäen alueella sijaitsee erityisen paljon liikunta- ja urheilupaikkoja, kuten halleja ja kenttiä.


title: Pullerinmäki

text: Tiiriö on Pullerinmäen osa-alue, joka sijaitsee valtatien 3 ja kantatien 57 risteyksessä. Tiiriö on suuri markettialue, jossa on runsaasti palveluita. Tiiriössä on muun muassa hypermarketteja, erikoisliikkeitä sekä muita tilaa vievän kaupan liikkeitä. Myös Rinkelinmäki, Ahveniston harjumuodostuman osa, kuuluu Pullerinmäen kaupunginosaan. Se on tunnettu Rinkelinmäen jäähallista, jolla jääkiekkoseura Hämeenlinnan Pallokerho pelaa kotiottelunsa sekä Poliisikoirakoulusta. Alueella sijaitsee lisäksi Rinkelinmäen lähiö sekä Hämeenlinnan vesitorni ja sen juurella tennis-, salibandy- ja harjoitusjäähallit.


title: Pullerinmäki

text: Pullerinmäessä sijaitsee Hämeenlinnan urheilupuisto, jossa on jalkapallokenttiä, pesäpallokenttä, talvisin jääkiekkokaukalo sekä kaksi urheiluhallia: Säästöpankki Areena ja Elenia Areena. Ahvenistonharjun alueella on Ahveniston moottorirata, käytöstä poistettu Ahveniston hyppyrimäki sekä runsaasti huollettuja ulkoilureittejä. Kaupunginosan pohjoisosassa on lisäksi Hämeenlinnan vankila.


title: Pullerinmäki

text: Ahveniston moottoriradan alueella tapahtui vuonna 1984 helikopterionnettomuus, joka johti viiden ihmisen kuolemaan. Moottoriradalla ja sen ympäristössä järjestettiin 1980- ja 1990-lukujen vaihteessa Giants of Rock -rockfestivaali.


title: Jukka Lehtinen (urheiluvaikuttaja)

text: Johan (Jukka) Lehtinen (s. 17. maaliskuuta 1905 Pusula – 16. syyskuuta 1979 Helsinki) oli suomalainen yleisurheilun urheilujohtaja ja toimitusjohtaja.


title: Jukka Lehtinen (urheiluvaikuttaja)

text: Lehtinen toimi Suomen Urheiluliiton (SUL) johtotehtävissä 24 vuotta vuosina 1949–1972. Hän kuului myös Suomen Valtakunnan Urheiluliiton (SVUL) liittohallitukseen. Hän oli yleisurheilun yhteistoimintavaliokunnan puheenjohtajana vuosina 1950–1957. Poliittinen vastakkainasettelu SVUL:n ja Työväen urheiluliiton (TUL) välillä oli tuolloin vahvana. Lehtinen toimi vahvasti myös yleisurheilun teknisen valiokunnan eli yleisurheilun järjestely- ja tuomaritoiminnan kehittämisessä. Tässä roolissa hän osallistui myös Kansainvälisen yleisurheiluliiton IAAF:n teknisen valiokunnan toimintaan vuosina 1965–1972. Hänelle myönnettiin vuonna 1972 IAAF:n kunniajäsenyys. Hän toimi SUL:n varapuheenjohtajana vuosina 1964–1972. Vuoden 1971 Helsingissä järjestetyissä Yleisurheilun EM-kisoissa Lehtinen toimi järjestelytoimikunnan puheenjohtajana. Omana seuranaan Lehtisellä oli Helsingin Kisa-Veikot (HKV), jonka puheenjohtajana hän toimi vuosina 1954–1962. Tänä aikana HKV hänen johdollaan loi yhteistyössä Apu-lehden kanssa Helsingin olympiastadionille kansainvälisen yleisurheilutapahtuman Maailmankisat, jotka järjestettiin ensimmäisen kerran 1959. Vuoden 1969 Ateenan yleisurheilun EM-kisoissa hän oli ylituomarina ja juryn jäsenenä. Lisäksi Lehtinen oli Yleisurheilun tuki-säätiön puheenjohtaja ja Stadion-säätiön hallituksen jäsen.


title: Jukka Lehtinen (urheiluvaikuttaja)

text: Lehtinen toimi vuosina 1938–1949 Oy Paperitarvikkeen ja vuodesta 1945 Pohjoismaiden Myyntikonttori Oy:n toimitusjohtajana. Hän oli myös lakkitehdas Silfan toimitusjohtaja. Hänelle myönnettiin sosiaalineuvoksen arvonimi.


title: Marwa Amri

text: Marwa Amri (, s. 8. tammikuuta 1989 Tunis) on tunisialainen naispainija, olympiamitalisti ja Afrikan mestari.


title: Marwa Amri

text: 55–63 kilogramman painoluokissa kilpaillut Amri on voittanut urallaan muun muassa olympiapronssia Rio de Janeirossa 2016, MM-hopeaa Pariisissa 2017 ja lukuisia Afrikan mestaruuksia. Kesäolympialaisissa hän sijoittui lisäksi Lontoossa 2012 kahdeksanneksi ja Pekingissä 2008 14:nneksi.


title: Linda Watson

text: Linda Margaret Watson (s. 15. syyskuuta 1955) on zimbabwelainen kilpauransa päättänyt maahockeypelaaja ja olympiavoittaja.


title: Linda Watson

text: Watson pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhden maalin Puolaa vastaan. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Sarah English

text: Sarah English (s. 27. marraskuuta 1955) on zimbabwelainen kilpauransa päättänyt maahockeypelaaja ja olympiavoittaja.


title: Sarah English

text: English pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Hermann Heinrich Gossen

text: Hermann Heinrich Gossen (7. syyskuuta 1810 Düren – 13. helmikuuta 1858 Köln) oli preussilainen kansantaloustieteilijä.


title: Hermann Heinrich Gossen

text: Gossen syntyi Dürenissä veronkerääjän pojaksi. Hän opiskeli Bonnin yliopistossa ja valmistui juristiksi vuonna 1831. Jatkettuaan opintojaan Bonnissa ja Berliinissä hänestä tuli virkamies vuonna 1834. Gossenin ura julkisessa hallinnossa kesti 13 vuotta, kunnes 1847 hän irtisanoutui oltuaan tyytymätön heikkoon urakehitykseensä, ja hän keskittyi tämän jälkeen kirjoittamaan kansantaloustieteestä.


title: Hermann Heinrich Gossen

text: Gossenin ainoaksi taloustieteen julkaisuksi jäi teos "Entwickelung der Gesetze des menschlichen Verkehrs, und der daraus fließenden Regeln für menschliches Handeln" (1854), jossa hän esitteli kaksi niin sanottua Gossenin lakia. Gossenin ensimmäinen laki on laskevan rajahyödyn laki, jonka Gossen esitti noin 20 vuotta ennen niin sanottua marginalismin syntyä, ja se on nykyajan taloustieteen tärkeimpiä teorioita. Gossenin toinen laki' sanoo puolestaan, että kuluttajat pyrkivät käyttämään rajallisen budjettinsa siten, että saatu rajahyöty on sama kaikista käytetyistä hyödykkeistä.


title: Hermann Heinrich Gossen

text: Gossen väitti teoksensa tulevan mullistamaan taloustieteen samalla tapaa kuin Kopernikus mullisti aikoinaan astronomian, mutta todellisuudessa hänen ainoa julkaisunsa ei saavuttanut juurikaan huomiota kirjoittajan elinaikana. Tärkeimpänä syynä tähän oli kirjan matemaattinen ilmaisutapa ja runsas diagrammien käyttö, joka ei ollut vielä sinä aikana suosittua taloustieteilijöiden keskuudessa. William Stanley Jevonsin löydettyä Gossenin teoksen uudelleen vuonna 1878 kirjasta oli jäljellä enää vain muutamia kappaleita.


title: Sierra Leonen asevoimat

text: Sierra Leonen asevoimat () ovat Sierra Leonen tasavallan asevoimat, jotka ovat vastuussa maan rajojen turvallisuudesta ja maan intressien puolustamisesta. Asevoimat perustettiin maan itsenäistyessä vuonna 1961. Sierra Leonen asevoimien henkilöstö koostuu tällä hetkellä noin 13 000 henkilöstä.


title: Sierra Leonen asevoimat

text: Maassa ei ole asevelvollisuutta ja 18 vuoden ikä on minimi päästäkseen vapaaehtoiseen asepalvelukseen, tosin vanhempien suostumuksella myös tätä nuoremmatkin voivat päästä suorittamaan asepalvelusta. Naiset voivat myös suorittaa asepalveluksen. Päästäkseen suorittamaan asepalvelusta on pakko olla HIV-negatiivinen.


title: Atlas (tietokone)

text:
Atlas oli Ferrantin valmistama varhainen supertietokone, joka käytti transistoriteknologiaa aiemmin yleisien elektroniputkien sijaan.
Tietokone käynnistettiin ensi kertaa 7. joulukuuta vuonna 1962. Tietokoneen kehitysprojekti alkoi vuonna 1956 Manchesterin yliopistossa Tom Kilburnin johdolla, jolloin tietokone tunnettiin nimellä MUSE.


title: Atlas (tietokone)

text: Atlas oli toisen sukupolven tietokone, joka käytti diskreettejä germanium-transistoreja.


title: Atlas (tietokone)

text: Tietokone tuki kehitysaskeleita kuten näennäismuistia ja moniajoa.


title: Kare Halonen

text: Kare Yrjö Halonen (s. 24. elokuuta 1954 Ylitornio) on suomalainen virkamies. Hän on valtioneuvoston EU-sihteeristön päällikkö ja EU-asioiden valtiosihteeri.


title: Kare Halonen

text: Halonen on koulutukseltaan juristi. Hän valmistui Helsingin yliopistosta oikeustieteen lisensiaatiksi vuonna 1979. Hän on työskennellyt ulkoministeriössä ja muissa valtionhallinnon tehtävissä vuodesta 1980, ensin ulkoministeriössä, ja johtanut muun muassa ulkoministeriön Eurooppa-osastoa, johon tehtävään hänet nimitettiin vuonna 2004. Sitä ennen hän työskenteli Bernin-suurlähetystössä, Suomen Geneven-edustustossa ja Suomen Bukarestin-suurlähetystössä. Suomen EU-edustustossa hän aloitti vuonna 1995 ja oli myös edustuston päällikön sijainen ja Suomen edustaja Pysyvien edustajien komitea I:ssä vuodesta 2000. Hän on ulkopoliittisen instituutin puheenjohtaja.


title: Kare Halonen

text: Halosen puoliso on ollut vuodesta 1987 suurlähettiläs Hanna Lehtinen. Heillä on kaksi lasta, Alvar ja Karla Halonen.


title: Carl Fogarty

text: Carl George Fogarty (s. 1. heinäkuuta 1965 Blackburn, Lancashire, Englanti) on brittiläinen uransa lopettanut ratamoottoripyöräilijä. Hän on Superbiken nelinkertainen maailmanmestari ja voittanut eniten kilpailuja Superbikessa. Fogarty on kilpaillut myös satunnaisesti 500-kuutioisissa 1990-luvulla.


title: Carl Fogarty

text: Hänen isä George Fogarty oli myös ratamoottoripyöräilijä.


title: Löyttyjärvi

text: Löyttyjärvi voi tarkoittaa seuraavia:


title: Brønnøysunds avis

text: Brønnøysunds Avis on norjalainen lehti, joka ilmestyy Brønnøysundissa Nordlandin läänissä. Lehden päätoimittaja on ollut vuodesta 2012 Matti Riesto. Hänen edeltäjänsä oli Anita Gustavsen. Lehden suurin osakkeenomistaja on Harstad Tidende Gruppen.


title: Brønnøysunds avis

text: Brønnøysunds Avis oli ensimmäinen norjalainen sanomalehti, joka perusti verkkolehden. Verkkolehti alkoi ilmestyä 6. maaliskuuta 1995. Dagbladet aloitti verkkolehden kahden päivän kuluttua. Vastuu verkkolehden perustamiseta on Petter Stephan Krokaan, joka on hyvin kiinnostunut tietotekniikasta.


title: Brønnøysunds avis

text: Mediebedriftenes Landsforeningin ilmoittamat vahvistetut nettolevikit ovat


title: Gold Coast (täsmennyssivu)

text: Gold Coast tai Kultarannikko voi viitata:


title: KRS-ORG Peking

text: KRS-ORG Peking on kiinalainen jääkiekkoseura, joka on kotoisin Pekingistä, Kiinasta. Se pelaa Venäjän toiseksi korkeimmalla sarjatasolla VHL-liigassa ja toimii KHL-joukkue Kunlun Red Starin farmijoukkueena.


title: KRS-ORG Peking

text: "(Tilanne 28. tammikuuta 2019)"


title: Keskusvaalilautakunta

text: Keskusvaalilautakunta on vaalilaissa säädetty kunnanvaltuuston asettama toimielin, joka huolehtii vaalien yleisjärjestelyistä kunnassa. Keskusvaalilautakuntaan kuuluu puheenjohtaja, varapuheenjohtaja ja kolme muuta jäsentä sekä tarpeellinen määrä varajäseniä, joita on kuitenkin oltava vähintään viisi.


title: Keskusvaalilautakunta

text: Keskusvaalilautakunta vastaa esimerkiksi ehdokasasettelusta, ääntenlaskennasta ja vaalituloksen julistamisesta.


title: Tohmajärvi (järvi)

text: Tohmajärvi on Pohjois-Karjalassa Tohmajärvellä sijaitseva järvi.


title: Tohmajärvi (järvi)

text: Järven pinta-ala on 1 200 hehtaaria eli 12 km². Se on 6,1 kilometriä pitkä ja 4,7 kilometriä leveä. Järvi on kaksiosainen siinä mielessä, että sillä on suuri järvenselkä, josta työntyy pohjoiseen laaja, mutta matala, Peijonniemenlahti. Tämä on 1,9 kilometriä pitkä ja kilometrin leveä.


title: Tohmajärvi (järvi)

text: Järvellä on kuusi saarta. Luontaisia saaria on neljä, joista etelärannan tuntumassa on halkaisijaltaan kuusikymmenmetrinen Samulisaari. Pohjoisrannassa sijaitsee ruoppaamalla katkaistu 350 metriä pitkä Selkäsaari. Niemen nimi on Turosaari.


title: Tohmajärvi (järvi)

text: Järveä säännöstellään Tohmajoessa olevalla järjestelypadolla, jossa suoritetaan vedenpinnan korkeuden mittauksia. Niiden mukaan järven vedenpinnan keskikorkeus on 80,19 metriä mpy. Keskimääräiset ylä- ja alakorkeudet ovat vastaavasti 80,50 metriä (MHW) ja 79,89 metriä (MNW). Järven yli- ja alivedenkorkeudet ovat 80,82 metriä (HW) ja 79,66 metriä (NW).


title: Tohmajärvi (järvi)

text: Järvi on luodattu ja siitä on julkaistu syvyyskartat. Sen tilavuus on 37 miljoonaa m³ eli 0,037 km³. Järven keskisyvyys on 3,1 metriä ja suurin syvyys on 14 metriä. Syvin kohta sijaitsee aivan Koitsankallion edustalla lounaisrantoja seuraavassa yli 10 metriä syvässä syvänteessä. Myös järvenselällä on yksi yli 10 metriä syvä syvänne. Muuten järvi on rannoiltainsa hyvin matalaa ja ruokoa kasvavaa. Erityisesti Peijonniemenlahti, Tammalanlahti ja Kirkkoniemen länsipuoli on matalaa.


title: Tohmajärvi (järvi)

text: Järven rantaviivan pituus on 33 kilometriä. Rannat ovat peltomaiden ja metsämaiden rikkomaa seutua, jota järvenlaskun kasvattamat rantaruovikot peittävät. Järven ympäristö on kumpuilevaa ja monella mäellä on nimenään "vaara". Luosojoki laskee järveen sen länsipäässä ja se on murtautunut järvelle korkeiden mäkien välistä Leviäjokena. Rantaan ulottuvat Kirkkoniemen ja Peijonniemen kylät. Akkalan kylän pellot ulottuvat rantaan. Järveä kiertävät seututie 468 ja valtatie 9 sekä yhdystiet 4883, 15594 ja 15592. Näiltä teiltä haarautuvat monet lähemmäksi järvelle tulevat kylätiet. Vapaa-ajan asutusta on jonkin verran.


title: Tohmajärvi (järvi)

text: Tohmajärvellä tehtiin järvenlasku ensimmäiseksi Kannusjärvellä vuonna 1759, jonka tulos maanviljelyn kannalta oli pettymys. Siitä huolimatta Tohmajärven järvenlaskua olettiin suunnitella. Kruununvoudin Walleniuksen aloitteesta, joka jätettiin harkittavaksi vuonna 1773, toteutettiin ensimmäinen järvenlasku. Siihen osallistuivat Jouhkolan, Akkalan, Littilän, Ertolan ja Kemien kylien maatalot. Siinä perattiin Tohmajoen Myllykoski ja siinä toiminut mylly siirrettiin pois. Näiden seurauksena järven vedenpinta laski metrillä ja järven pinta-ala pieneni kolmanneksella. Vesijättömaata otettiin viljelyyn satoja hehtaareja ja lisää tuli ympäröivien soiden kuivatuksesta. Viimeinen järvenlasku toteutettiin 1960-luvulla, kun Tohmajoen kallioista kynnystä louhittiin matalammaksi. Laskenut vesi paljasti Kirkkoniemen ja Rantakylän hiekkarannat. Nykyään suurin osa vesijätöstä on luhtaa, joka kasvaa saraa ja ruokoa.


title: Tohmajärvi (järvi)

text: Peijonniemenlahti on Kirkkoniemestä ja Tolvasenniemestä asti Natura 2000 -ohjelmaan kuuluvaa luonnonsuojelualuetta (FI0700009 (SPA)), joka on perustettu alueen linnustoa silmällä pitäen. Suojeltua aluetta on 191 hehtaaria.


title: Tohmajärvi (järvi)

text: Järvi sijaitsee Kiteenjoen–Tohmajoen vesistössä (vesistöaluetunnus 02) Tohmajoen valuma-alueeseen (02.01), jonka Tohmajärven alueeseen (02.013) järvi kuuluu. Kiteenjoen–Tohmajoen vesistö laskee Laatokkaan ja siitä kuuluu Suomen puolelle 767 km² ja Venäjän puolelle 1700 km² .


title: Tohmajärvi (järvi)

text: Valuma-alue saa pääosan vedestänsä Luosojoen valuma-alueelta (02.014), jonka laskujoki on Luosojoen alaosa, jonka nimitys on Leviäjoki. Järvi saa täydennystä myös Lahdenjoen valuma-alueelta (02.016), joka laskee Peijonniemenlahteen. Järven luusua sijaitsee itäpäässä, josta Tohmajoki saa alkuunsa. Se virtaa Tohmajoen alaosan alueen (02.012) läpi ja virtaa Venäjälle. Siellä se laskee Laatokkaan yhdyttyään ensin Kiteenjokeen alajuoksulla.


title: Tohmajärvi (järvi)

text: Tohmajärven alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Rukasenlampi (24 ha), joka laskee Riienlammen (9 ha) kautta Solikanpuroon. Se laskee Tohmajärven etelärantaan. Viereisellä Matolammella (16 ha) ei ole laskuojaa.


title: Pilistvere

text: Pilistvere on kylä Keski-Virossa Viljandimaalla Põhja-Sakalan kunnassa. Se on 11 kilometriä Võhmasta itään ja 13 kilometriä Põltsamaasta länteen. Se sijaitsee Navestijoen vasemmalla rannalla. Väkiluku oli vuoden 2011 väestölaskennassa 90.


title: Pilistvere

text: Pyhän Andreaan kirkko on peräisin 1200-luvulta. Kirkon keskiaikaisista sisäosista on jäljellä vain vähän, sillä tuhoja ovat aiheuttaneet niin sodat kuin tulipalotkin. Vuodelta 1686 oleva saarnatuoli on kirkon merkittävin sisustuksen yksityiskohta.


title: Chidi Imoh

text: Chukwudi "Chidi" Imoh (s. 27. elokuuta 1963) on aktiiviuransa päättänyt nigerialainen pikajuoksija ja olympiamitalisti.


title: Chidi Imoh

text: Imoh osallistui olympialaisiin kolme kertaa, vuonna 1984 Los Angelesissa, vuonna 1988 Soulissa sekä vuonna 1992 Barcelonassa. Kaikissa näistä hän oli mukana 100 metrin juoksussa, selviytyen jokaisella kerralla puolivälieriin saakka. Lisäksi Imoh oli mukana Nigerian pikaviestijoukkueessa, joka selviytyi vuonna 1984 välieriin ja saavutti vuoden 1992 olympialaisista hopeaa. Ennätyksekseen 100 metrillä hän juoksi ajan 10,00 vuonna 1986.


title: Tanskan kansanpuolueen nuoret

text: Tanskan kansanpuolueen nuoret (tansk. "Dansk Folkepartis Ungdom", lyh. DFU) on Tanskan kansanpuolueen poliittinen nuorisojärjestö. Järjestö on perustettu vuonna 1995. Järjestö on aatteeltaan kansallismielinen ja kansalliskonservatiivinen.


title: Tanskan kansanpuolueen nuoret

text: Järjestö on European Young Conservativesin jäsen.


title: Olapade Adeniken

text: Olapade Charles Adeniken (s. 19. elokuuta 1969 Osogbo) on aktiiviuransa päättänyt nigerialainen pikajuoksija ja olympiamitalisti.


title: Olapade Adeniken

text: Adeniken osallistui olympialaisiin kolme kertaa, vuonna 1988 Soulissa, vuonna 1992 Barcelonassa sekä vuonna 1996 Atlantassa. Vuonna 1988 hän selviytyi välieriin sekä 100 että 200 metrin juoksussa ja pikaviestissä. Barcelonan olympialaisista Adeniken saavutti hopeaa pikaviestistä, minkä lisäksi hän sijoittui 200 metrillä viidenneksi ja 100 metrillä kuudenneksi. Atlantan olympialaisissa hän osallistui 100 metrin juoksuun selviytyen puolivälieriin. Ennätyksikseen Adeniken juoksi 100 metrillä ajan 9,7 vuonna 1995 ja 200 metrillä ajan 20,11 vuonna 1992.


title: Stratocumulus volutus

text:
Stratocumulus volutus (St vol) "rullamainen tai putkimainen kumpukerrospilvi" on pitkä, putkimainen, makkaraa muistuttava vaakasuora "Stratocumulus"-pilvi. Se on muista pilvistä pääosin erillään. Se voi olla pitkä rulla tai vyörypilveä muistuttava pitkä kieleke. Pilvi on vyörypilven tavoin eri suuntaisten ilmavirtausten rajalla. Vyörypilvestä poiketen putkimaiseen kumpukerrospilveen ei liity kuuropilveä. Kumpukerrospilvi on myös vyörypilveä selvästi korkeammalla. Monesti näitä pilviä esiintyy Suomea lähempänä päiväntasaajaa rannikoilla.
"Stratocumulus volutus" on harvinainen.


title: Oluyemi Kayode

text: Oluyemi Kayode (7. heinäkuuta 1968 Ado Ekiti, Nigeria – 1. lokakuuta 1994 Arizona, Yhdysvallat) oli nigerialainen pikajuoksija ja olympiamitalisti.


title: Oluyemi Kayode

text: Kayode osallistui olympialaisiin kerran, vuonna 1992 Barcelonassa. Hän sijoittui 200 metrin juoksussa seitsemänneksi, minkä lisäksi hän oli mukana Nigerian hopeaa voittaneessa pikaviestijoukkueessa. Ennätyksikseen Kayode juoksi 100 metrillä ajan 10,17 ja 200 metrillä ajan 20,22, molemmat vuonna 1992.


title: Osmond Ezinwa

text: Osmond Ezinwa (s. 22. marraskuuta 1971) on aktiiviuransa päättänyt nigerialainen pikajuoksija ja olympiamitalisti.


title: Osmond Ezinwa

text: Ezinwa osallistui olympialaisiin kaksi kertaa, vuonna 1992 Barcelonassa sekä vuonna 1996 Atlantassa. Vuonna 1992 hän oli mukana Nigerian hopeaa saavuttaneessa pikaviestijoukkueessa juosten alkuerissä. Atlantan olympialaisissa Ezinwa oli niin ikään mukana välieriin selviytyneessä pikaviestijoukkueessa. Ennätyksekseen 100 metrillä hän juoksi ajan 10,05 vuonna 1996.


title: Jean-Jacques Bougouhi

text: Jean-Jacques Bougouhi (s. 12. kesäkuuta 1992 Bingerville, Norsunluurannikko) on norsunluurannikkolainen jalkapalloilija. Pelipaikaltaan hän on hyökkääjä.


title: Jean-Jacques Bougouhi

text: Bougouhi pelasi kotimaassaan kesään 2014 asti. Kaudella 2014–2015 hän teki Shirakille 20 maalia Armenian liigassa ollen joukkueensa paras ja koko sarjan toiseksi paras maalintekijä. Bougouhi ehti pelata Shirakissa kaudella 2015–2016 yhden sarjaottelun, kunnes siirtyi elokuussa 2015 Venäjän 1. divisioonassa pelaavaan Armaviriin 250 000 euron siirtosummalla. Hän teki kaudella 2015–2016 kuusi maalia 21 sarjaottelussa. Kesällä 2016 Bougouhi siirtyi Venäjän liigassa pelaavaan Ural Ekaterinburgiin, jossa hän kaudella 2016–2017 pelasi kaksi ottelua.


title: Jean-Jacques Bougouhi

text: Heinäkuussa 2017 Bougouhi siirtyi Veikkausliigassa pelaavaan HJK:hon.


title: Saffron Waldenin rautatieasema

text: Saffron Waldenin rautatieasema oli rautatieasema Saffron Walden Railwayn varrella Saffron Waldenissa, Essexissä. Se oli käytössä vuosina 1865–1964.


title: Saffron Waldenin rautatieasema

text: Saffron Waldenin asema avattiin 23. marraskuuta 1865. Se oli aluksi Saffron Walden Railwayn pääteasema, sillä radan jatke Bartlow’hun aukesi vasta 26. lokakuuta 1866.


title: Saffron Waldenin rautatieasema

text: Asemalla oli yksi 62-metrinen laituri sekä vaaleista tiilistä tehty H-kirjaimen muotoinen asemarakennus, joka oli aseman ja Saffron Waldenin kaupungin kokoon nähden poikkeuksellisen suuri. Rakennuksessa oli lipunmyyntitoimisto, odotushuone ja WC-tilat, ja lisäksi erillinen odotushuone ja WC naisille. Yläkerrassa oli asemamestarin asunto. Asemamestarin toimisto oli erillisessä rakennuksessa, joka sijaitsi asemarakennuksen ja opastinrakennuksen välissä.


title: Saffron Waldenin rautatieasema

text: Aseman länsipuolella oli lisäksi tavaraliikennettä varten suuri ratapiha, joka levittäytyi linjan kummallekin puolelle. Radan eteläpuolella oli lähes 200 metrin pituinen Dixien sivuraide. Sen vieressä oli lastausalue, jonka itäpäässä oli 1,5 tonnin nosturi. Radan pohjoispuolella taas oli silmukkasivuraide, jolle pääsi kummastakin suunnasta. Se kulki suuren tiilisen rahtivajan läpi, jossa oli toinen 1,5 tonnin nosturi. Rahtivajan ja aseman välissä oli lastausalue ja karja-aitauksia. Vajan länsipuolella oli hiiliastioita ja kaksi lyhyttä pistoraidetta, joilla oli kääntöpöydät vaunuja varten. Tavararatapihalle mahtui kaikkiaan 112 vaunua.


title: Saffron Waldenin rautatieasema

text: Asemalta lähti myös yksityisiä sivuraiteita. Laituria vastapäätä oli kääntösilmukka, josta lähti pitkä sivuraide South Roadin alitse Gas Houselle ja Anglo American Oil Companyn tankeille. Tätä sivuraidetta pitkin pääsi myös veturitallille, kääntöpöydälle ja rautatieyhtiön valimolle. Alueella oli lisäksi myös yksiraiteinen vaunutalli, mutta se purettiin pian, sillä sitä pidettiin tarpeettomana. Veturitalli avattiin 22. lokakuuta 1866 ja suljettiin virallisesti heinäkuussa 1958, kun linjalla siirryttiin dieselkäyttöisiin kiskobusseihin. Saffron Waldenissa oli kuitenkin vielä tämänkin jälkeen pieni dieselkäyttöinen vaihtotyöveturi, jota säilytettiin veturitallissa vaihtotöiden välillä.


title: Saffron Waldenin rautatieasema

text: Rautateiden käyttäjämäärät laskivat sodan jälkeen, ja vuoden 1963 Beechingin leikkauksissa Saffron Walden Railwayta ehdotettiin suljettavaksi. Paikallisten vastustuksesta huolimatta matkustajaliikenne linjalla loppui 7. syyskuuta 1964. Saffron Waldenin asema suljettiin samana päivänä. Tavararatapiha pysyi käytössä vielä 2,5 kuukautta, mutta sekin suljettiin 28. joulukuuta 1964.


title: Saffron Waldenin rautatieasema

text: Suurin osa asema-alueesta on otettu uusiokäyttöön, ja vanhaa ratalinjaa pitkin kulkee tie. Jäljellä on asemarakennus ja lyhyt pätkä laituria, jotka ovat yksityisasuntoina.


title: Bisi Afolabi

text: Olabisi "Bisi" Afolabi (s. 31. lokakuuta 1975 Ilorin) on aktiiviuransa päättänyt nigerialainen pikajuoksija ja olympiamitalisti.


title: Bisi Afolabi

text: Afolabi osallistui olympialaisiin kaksi kertaa, vuonna 1996 Atlantassa sekä vuonna 2000 Sydneyssä. Vuonna 1996 hän selviytyi 400 metrin juoksussa välieriin, minkä lisäksi hän oli mukana Nigerian hopeaa saavuttaneessa pitkän viestin joukkueessa. Sydneyn olympialaisissa Afolabi selviytyi 400 metrillä puolivälieriin ja oli mukana neljänneksi sijoittuneessa viestijoukkueessa. Ennätyksekseen 400 metrillä hän juoksi ajan 50,34 vuonna 1999.


title: Falilat Ogunkoya

text: Falilat Ogunkoya-Osheku (s. 5. joulukuuta 1968) on aktiiviuransa päättänyt nigerialainen pikajuoksija ja olympiamitalisti.


title: Falilat Ogunkoya

text: Ogunkoya osallistui olympialaisiin kolme kertaa, vuonna 1988 Soulissa, vuonna 1996 Atlantassa sekä vuonna 2000 Sydneyssä. Vuonna 1988 hän selviytyi 200 metrin juoksussa puolivälieriin, minkä lisäksi hän oli mukana Nigerian pitkän viestin joukkueessa, joka jäi omassa alkuerässään kuudenneksi. Atlantan olympialaisissa vuonna 1996 Ogunkoya saavutti kaksi mitalia: hopeaa pitkästä viestistä sekä pronssia 400 metrin juoksusta. Sydneyn olympialaisissa hän sijoittui 400 metrillä seitsemänneksi ja oli mukana neljänneksi sijoittuneessa viestijoukkueessa.


title: Falilat Ogunkoya

text: Ennätyksikseen Ogunkoya juoksi 200 metrillä ajan 22,22 vuonna 1998 ja 400 metrillä ajan 49,10 vuonna 1996.


title: Ride (videopeli)

text: Ride on Milestonen kehittämä ja julkaisema moottoripyöräaiheinen ajopeli. Peli on julkaistu vuonna 2015 PlayStation 3:lle, PlayStation 4:lle, Xbox 360:lle, Xbox Onelle ja Microsoft Windowsille.


title: Ride (videopeli)

text: Peli sisältää erilaisia katupyöriä 1980-, 1990- ja 2000-luvulta aina 2014 vuoden puoleen väliin asti julkaistuja moottoripyöriä. Mukana on 113 moottoripyörää tunnetuilta valmistajilta Aprilia, Bimota, BMW, Ducati, EBR, Honda, Kawasaki, KTM, MV Agusta, Suzuki, Triumph ja Yamaha. Pelissä on myös neljätoista erilaista rataa, joista puolet on kuvitteellisia ratoja ja puolet aitoja kilparatoja.


title: Ride (videopeli)

text: Pelissä on seitsemän erilaista pelitilaa World Tour, Single Race, Championship, Time Trial, Track Day Challenge, Drag Race ja Endurance.


title: Ride (videopeli)

text: World Tourissa pelaaja ajaa kilpaa omalla kuljettajalla läpi erilaisia kilpailuja, joista hän saa lisää rahaa, joilla voi ostaa uusia moottoripyöriä, virittää moottoripyöriään ostamalla esimerkiksi parempia osia, kuten jarrulevyjä ja jousituksia, sekä ajovarusteita. Kilpailut vaihtelevat pyörien luokkien mukaan, kuten nakupyörille ja supersport pyörille on omia sarjoja, sekä historiallisille ja uudemmille superpyörille omia kilpailutehtäviä. Myös ratapyörille on omat kilpailut. Menestyksen myötä pelaajan kansainvälinen ranking sijoitus paranee.


title: Ride (videopeli)

text: Single Race on yksittäinen kilpailu, jossa pelaaja saa valita haluamansa radan ja moottoripyörän, jolla ajaa kilpaa. Kilpailijoita voi olla enimmillään 16.


title: Ride (videopeli)

text: Championship on 16 kuljettajan mestaruuskausi, jossa kilpaillaan vähintään kolmessa tai useammassa kilpailussa mestaruudesta.


title: Ride (videopeli)

text: Time Trial keskittyy pelkästään aikaa vastaan ajamiseen, jossa pelaaja yrittää rikkoa omia rataennätyksiä ja halutessaan kilpailla maailmalla muiden pelaajien ennätyksiä vastaan.


title: Ride (videopeli)

text: Track Day Challenge keskittyy pelkästään ohittamiseen, jossa pelaajan on ohitettava mahdollisimman monta kilpailijaa tiettyyn aikaan mennessä.


title: Ride (videopeli)

text: Drag Race on kiihdytysajoa, jossa tarkoituksena on kiihdyttää oikeaaikaisesti suoralla radalla ja ajaa maaliin voittajana mahdollisimman nopealla ajalla.


title: Ride (videopeli)

text: Endurance on kahden kuljettajan välinen taistelu, jossa molemmat ajavat kilpaa voitosta samalla pyörällä ja samalla pitkällä radalla.


title: Ride (videopeli)

text: 27. toukokuuta 2016 Milestone ilmoitti trailerin kanssa julkaisevansa jatko-osan "Ride 2", jossa tulisi olemaan yli 200 moottoripyörää. Peli julkaistiin 7. lokakuuta 2016 Windowsille ja Xbox Onelle, kun Playstation 4:lle se julkaistiin 14. helmikuuta 2017.


title: Ride (videopeli)

text: Ennen jatko-osaa Milestone julkaisi 9. kesäkuuta 2016 spin-off pelin "", joka keskittyy pelkästään Ducatin pyöriin aina 1950-luvulta 2015 vuoteen saakka. Mukana on myös ratakilpapyöriä Superbike ja MotoGP sarjoista.


title: Mitotaani

text: Mitotaani (CHC) on kloorattuihin aromaattisiin yhdisteisiin kuuluva orgaaninen yhdiste. Yhdistettä käytetään lääketieteessä lisämunuaiskuorten kasvainten ja Cushingin oireyhtymän hoidossa.


title: Mitotaani

text: Mitotaani on huoneenlämpötilassa kiteistä kiinteää ainetta. Se on veteen liukenematonta, mutta liukenee etanoliin, tetrakloorimetaaniin ja hiilivetyihin. Mitotaani metaboloituu maksassa hydroksyloiduksi johdannaiseksi, josta muodostuu edelleen happokloridijohdannainen. Nämä aineenvaihduntatuotteet sitoutuvat lisämunuaisen kuorikerrokseen ja estävät steroidihormonien kuten pregnenolonin ja kortisolin synteesiä. Synteesin estyminen johtuu hydroksyloivien entsyymien ja kolesterolin sivuketjua hajottavien entsyymien inhibitiosta. Mitotaania käytetään erityisesti laajalle levinneen lisämunuaisen syövän hoidossa ja silloin kuin kasvain tuottaa runsaasti steroidihormoneja. Sen lisäksi käytetään leikkaushoitoa ja muita solunsalpaajia esimerkiksi streptotsosiinin, etoposidin, doksorubisiinin ja sisplatiinin kanssa.


title: Mitotaani

text: Mitotaanilla on useita haittavaikutuksia. Tyypillisiä ovat ruuansulatuskanavan oireet kuten huonovointisuus, oksentelu ja ripuli. Lisäksi lääkeaine voi aiheuttaa anoreksiaa. Mitotaanihoidon aikana kortisolin biosynteesi vähenee, minkä vuoksi potilaiden tulee ottaa kortisolilisää. Mitotaani voi aiheuttaa myös neurologisia haittavaikutuksia, jotka voivat ilmetä muun muassa dysartriana, unettomuutena ja huimauksena. Jopa hieman yli neljänneksellä potilaista haittavaikutukset ovat niin vakavia, että hoito joudutaan keskeyttämään.


title: Mitotaani

text: Mitotaania valmistetaan 2,2-dikloori-1-(o-kloorifenyyli)etanolin ja klooribentseenin välisellä reaktiolla rikkihapon toimiessa katalyyttinä.


title: Mary Onyali

text: Nkemdilim "Mary" Onyali-Omagbemi (s. 3. helmikuuta 1968 Gongola) on aktiiviuransa päättänyt nigerialainen pikajuoksija ja olympiamitalisti.


title: Mary Onyali

text: Onyali osallistui olympialaisiin viisi kertaa, vuonna 1988 Soulissa, vuonna 1992 Barcelonassa, vuonna 1996 Atlantassa, vuonna 2000 Sydneyssä sekä vuonna 2004 Ateenassa. Vuonna 1988 hän selviytyi 200 metrin juoksussa välieriin. Barcelonan olympialaisissa Onyali oli mukana Nigerian pronssia voittaneessa pikaviestijoukkueessa, minkä lisäksi hän sijoittui 100 metrin juoksussa seitsemänneksi ja eteni 200 metrillä välieriin. Atlantan olympialaisissa vuonna 1996 hän saavutti pronssia 200 metriltä, minkä lisäksi hän sijoittui sadalla metrillä seitsemänneksi ja oli mukana viidenneksi sijoittuneessa viestijoukkueessa. Sydneyn olympialaisissa Onyali selviytyi sekä 100 että 200 metrillä puolivälieriin ja oli mukana seitsemänneksi sijoittuneessa viestijoukkueessa. Ateenan olympialaisissa vuonna 2004 hän osallistui 200 metrin juoksuun selviytyen puolivälieriin.


title: Mary Onyali

text: Ennätyksikseen Ogunkoya juoksi 100 metrillä ajan 10,7 vuonna 1996, 200 metrillä ajan 22,07 vuonna 1996 ja 400 metrillä ajan 52,50 vuonna 1987.


title: Riemukaari (täsmennyssivu)

text: Riemukaari viittaa seuraaviin:


title: Christy Opara-Thompson

text: Christy Opara-Thompson (s. 2. toukokuuta 1970) on aktiiviuransa päättänyt pikajuoksija ja olympiamitalisti. Hän on syntynyt Nigeriassa, mutta saanut Yhdysvaltojen kansalaisuuden lokakuussa 1998.


title: Christy Opara-Thompson

text: Opara-Thompson osallistui olympialaisiin kaksi kertaa, vuonna 1992 Barcelonassa sekä vuonna 1996 Atlantassa. Vuonna 1992 hän selviytyi 100 metrin juoksussa välieriin, minkä lisäksi hän oli mukana Nigerian pronssia saavuttaneessa pikaviestijoukkueessa joukkueessa. Atlantan olympialaisissa Opara-Thompson oli mukana viidenneksi sijoittuneessa viestijoukkueessa. Ennätyksekseen 100 metrillä hän juoksi ajan 11,07 vuonna 1997.


title: Primorial

text: Primorial on englanninkielinen termi, jolla tarkoitetaan kertomaa, jossa kaikkien luonnollisten lukujen kertomisen sijaan kerrotaan vain alkulukuja. Primorial-kertoma määritellään seuraavasti: formula_1,missä formula_2 on n:s. alkuluku.


title: Primorial

text: Tällöin esimerkiksi formula_3, sillä 2,3,5,7 ja 11 ovat viisi ensimmäistä alkulukua.


title: Primorial

text: Primorial-kertoma voidaan määritellä myös luonnollisille luvuille, jolloin tarkoitetaan, että sen arvo lasketaan kertomalla kaikki ko. luonnollista lukua pienemmät alkuluvut. Tätä merkitään seuraavasti: formula_4,missä formula_5 on alkulukufunktio. Esimerkiksi formula_6, eli tässä on kerrottu kaikki lukua 12 pienemmät alkuluvut.


title: Wash Westmoreland

text: Wash Westmoreland (myös Wash West, oikea nimi Paul Westmoreland) (s. 4. maaliskuuta 1966 Leeds, Englanti) on brittiläinen elokuvaohjaaja.


title: Wash Westmoreland

text: Westmorelandin 2006 valmistunut elokuva "Quinceañera" on saanut kaksi Sundance-palkintoa, ja se on saanut myös Humanitas-palkinnon ja John Cassavetes Spirit -palkinnon.


title: Wash Westmoreland

text: Vuonna 2008 Westmoreland tuotti MTV-elokuvan "Pedro, "joka kertoo aids-aktivisti Pedro Zamorasta, jonka Yhdysvaltain presidentti Bill Clinton esitteli MTV:lle. Yhteistyössä Richard Glatzerin kanssa hän ohjasi vuonna 2012 elokuvan "The Last of Robin Hood", jonka pääosissa ovat Kevin Kline, Susan Sarandon ja Dakota Fanning. Goldwynin elokuva tuli ensi-iltaan elokuussa 2014. Kaksikon seuraava elokuva on "Edelleen Alice", joka perustuu Lisa Genovan kirjaan "NYT". Elokuvan pääosia näyttelevä Julianne Moore, Kristen Stewart ja Alec Baldwin. Se sai ensi-iltansa Toronton kansainvälisillä elokuvajuhlilla vuonna 2014 ja pääsi heti jakeluun Sony Picture Classicsille. Se sai useita palkintoja, erityisesti pääosanäyttelijä Julianne Moore, joka sai parhaan näyttelijän SAG-Palkinnon, Independent Spirit Award -palkinnon, Bafta- ja Oscar-palkinnon.


title: Wash Westmoreland

text: Wash Westmoreland syntyi Leedsissa Englannissa 4. maaliskuuta 1966. Hänen isänsä oli CEGB:lla työskentelevä huolto-insinööri ja hänen äitinsä työskenteli vastaanottovirkailijana paikallisessa kampaamossa. Westmoreland suoritti yliopisto-opinnot Newcastlen ja Fukuokan yliopistoissa, joissa hän opiskeli politiikkaa ja Itä-Aasian tutkimusta. Westmoreland valmistui vuonna 1990. Hän muutti Yhdysvaltoihin vuonna 1992, ja aluksi hän asui New Yorkissa, sen jälkeen New Orleanssissa ja muutti vuonna 1995 Los Angelesiin.


title: Wash Westmoreland

text: Westmoreland oli naimisissa kirjailija ja ohjaaja Richard Glatzerin kanssa syyskuusta 2013 Galtzerin kuolemaan 10. maaliskuuta 2015 asti.


title: Primorial prime

text: Primorial prime on englanninkielinen termi, jolla viitataan alkulukuun, joka saadaan primorial-kertomasta lisäämällä siihen luku 1 tai vähentämällä siitä luku 1. Toisin sanoen primorial prime on muotoa formula_1, missä formula_2 on primorial-kertoma.


title: Primorial prime

text: Suurin tällä hetkellä tunnettu tätä muotoa oleva alkuluku on formula_3, jossa on 476 311 numeroa. Tämä luku löydettiin 28. helmikuuta 2012 "PrimeGrid’s Primorial Prime Search"-nimisessä projektissa.


title: Liminganlahti (kirja)

text: Liminganlahti – Lintuparatiisin kahdeksan vuodenaikaa on Liminganlahden Ystävien kymmenvuotisjuhlakirja, jonka se on julkaissut yhteistyössä Docendon kanssa vuonna 2017. Teos esittelee tunnetun lintulahden elämää lähes ympäri vuoden valokuvin ja suomen- ja englanninkielisin tekstein.


title: Liminganlahti (kirja)

text: Luontovalokuvaajat Mika Honkalinna, Jari Peltomäki ja Erkki Toppinen ovat ottaneet valokuvat, tekstin on kirjoittanut Ulla Matturi, ja sen on kääntänyt englanniksi Fran Weaver. Maisemakuvat on otettu samasta kohtaa eri vuodenaikoina.


title: Liminganlahti (kirja)

text: Kirja julkistettiin Liminganlahden Lintukuvafestivaalilla.


title: Liminganlahti (kirja)

text: Jan Södersved kiittää Linnut-lehden arviossaan suurta sivukokoa. Näin kuvat ovat edukseen. Hän antaa pisteitä tuoreen tuntuisista kuvista ja siitä että komeimmillaan kirja on "tosi näyttävä".


title: K-ohjelma

text: K-ohjelma-nimeä on Suomen poliittisessa historiassa käytetty kahdessa eri yhteydessä.


title: K-ohjelma

text: Pääministeri Urho Kekkonen esitti 27. toukokuuta 1953 K-ohjelmaksi kutsuttua talouspoliittista ohjelmaa, jolla oli tarkoitus ratkaista Korean sodan synnyttämän noususuhdanteen päättymisen teollisuudelle aiheuttamia kilpailukykyongelmia. Ohjelman mukaan lapsilisät olisi poistettu, työnantajille annettu verohelpotuksia ja toteutettu kymmenen prosentin palkanalennus kaikista palkkatuloista. Hallituksessa mukana olleet sosialidemokraatit eivät hyväksyneet ohjelmaa ja sen seurauksena Kekkosen III hallitus kaatui ja sen tilalle muodostettiin heinäkuussa 1953 porvarillisista puolueista muodostettu Kekkosen IV hallitus, joka oli vähemmistöhallitus.


title: K-ohjelma

text: Kekkosen IV hallitus laati syksyllä 1953 valtiovarainministeri Juho Niukkasen mukaan "Niukkas-budjetiksi" kutsutun ehdotuksen valtion budjetiksi, jossa olisi K-ohjelman esitysten mukaisesti tuntuvasti supistettu sosiaalisia menoja lakisääteiset menot mukaan lukien. Kekkosen hallitus ilmoitti kuitenkin lokakuussa 1953 olevansa valmis luopumaan K-ohjelmasta. Kekkosen hallitus sai epäluottamuslauseen marraskuussa 1953 käsiteltäessä Aravan määrärahakysymystä ja sen tilalle tuli Tuomiojan virkamieshallitus.


title: K-ohjelma

text: Puolustusvoimien johdon vuonna 1962 laatimaa perushankintasuunnitelmaa sanottiin K-ohjelmaksi. Noottikriisin jälkivaiheissa laadittua ohjelmaa tutkittiin puolustusneuvoston ja hallituksen toimesta parin vuoden ajan mutta sitä ei lopulta lähdetty toteuttamaan. Syynä olivat valtion rahavaikeudet ja toisaalta myös ohjelman uskottavuuden puute - suuretkaan puolustusmenojen lisäykset eivät olisi merkittävästi lisänneet kykyä torjua ydinaseilla tuetun suurvalta-armeijan hyökkäystä. K-ohjelma olisi nostanut puolustusmenojen osuuden bruttokansantuotteesta 1,5 prosentista 3 prosenttiin painopisteen ollessa ilma- ja meripuolustuksessa.


title: Linnut – Lajiopas

text: Linnut – Lajiopas on lintuvalokuvaaja ja tietokirjailija Pertti Koskimiehen lintukäsikirja, joka uusittu laitos vuonna 2015 ilmestyneestä teoksesta "Lintujen Suomi – Lajiopas". Kirjan on julkaissut vuonna readme.fi vuonna 2017. Kirja on maastokäyttöön soveltuva pehmeäkantinen opas.


title: Linnut – Lajiopas

text: Teoksessa on yhteensä 230 lajia. Linnut on ryhmitelty kolmeen kertaan eri ryhmiin: koon, elintapojen ja elinympäristöjen mukaan. Uhanalaisuusluokitus on ajan tasalla, samoin useimpien kannan koko ja muuttoajat.


title: Linnut – Lajiopas

text: Jan Södersved kiittää Linnut-lehden arviossaan: "Kirjan vahvinta antia on selkeisiin kokonaisuuksiin jaoteltu teksti, josta kaivattu tieto on helppo löytää." Hän mainitsee myös, että kirjan anti lintujen elintavoista on poikkeuksellisen laaja. Koskimies on tehnyt kuvien päivitystä, ja yleensä onnistuneesti, mutta turhan pienikokoiset kuvat eivät ole avuksi määrityksessä, mistä Södersved antaa moitteita.


title: Karhuviina

text: Karhuviina oli Alkon vuosina 1933–1934 myymä väkevä 42-prosenttinen viina, jonka raaka-aineesta neljäsosa oli sulfiittispriitä. Karhuviina tuli myyntiin elokuussa 1933, ja se lopetti käytännössä spriin salakuljetuksen Suomeen yhdessä tehostuneen maanteiden ja rannikoiden valvonnan kanssa. Karhuviina vedettiin pois myynnistä vuoden 1934 lopussa, kun spriin salakuljetus oli saatu hallintaan.


title: Michael Parks (jääkiekkoilija)

text: Michael Parks (s. 15. helmikuuta 1992 Saint Louis, Missouri, Yhdysvallat) on yhdysvaltalainen jääkiekkoilija, joka pelaa Itävallan Erste Bank Eishockey Ligan Dornbirner EC:ssä. Hän on pelipaikaltaan oikea laitahyökkääjä ja laukoo oikealta.


title: Michael Parks (jääkiekkoilija)

text: Parks vietti junioriuransa pääosin kotikaupungissaan Missourin Saint Louisissa. USHL-junioriliigan Cedar Rapids RoughRiders varasi hänet 16. pelaajana kesällä 2008. Vuotta myöhemmin Parks siirtyi joukkueeseen kaudeksi 2009–2010. Hän teki ensimmäisellä USHL-kaudellaan runkosarjassa tehot 11+11=22. Philadelphia Flyers varasi Parksin viidennellä kierroksella 149. pelaajana . Kaudella 2010–2011 hän nousi RoughRidersin varakapteeniksi. Parks oli 25 osumallaan joukkueen toiseksi paras maalintekijä Jayson Megnan jälkeen ja hän jakoi koko USHL:n maalipörssin kuudennen sijan Indiana Icen Brian Ferlinin ja Muskegon Lumberjacksin Matt Berryn kanssa.


title: Michael Parks (jääkiekkoilija)

text: Vuodet 2011–2015 Parks kävi Pohjois-Dakotan yliopistoa. Hän voitti "Freshman -vuotensa" 2011–2012 päätteeksi WCHA:n mestaruuden. "Junior -vuotenaan" 2013–2014 Parks nousi joukkueensa kapteenistoon. Hän oli UND:n toiseksi paras pistemies Rocco Grimaldin jälkeen tehoilla 12+18=30. Parks valittiin kauden päätteeksi NCHC:n toiseen tähdistökentälliseen. "Senior -vuotenaan" eli viimeisellä yliopistokaudellaan 2014–2015 hän oli UND:n toiseksi paras pistemies Drake Caggiulan jälkeen tehoilla 12+20=32. Parks voitti NCHC:n runkosarjan mestaruuden eli Penrose Cupin.


title: Michael Parks (jääkiekkoilija)

text: Parks ei tehnyt NHL-varauksensa jälkeen missään vaiheessa sopimusta hänet varanneen Philadelphia Flyersin kanssa. Syyskuussa 2015 hän teki kuitenkin vapaana agenttina vuoden mittaisen AHL-sopimuksen seuran farmijoukkueen Lehigh Valley Phantomsin kanssa. Samana syksynä Parks osallistui Flyersin harjoitusleirille. Hän pelasi kaudella 2015–2016 Phantomsissa vain kolme ottelua tehden yhden syöttöpisteen, kunnes Parksin kausi päättyi olkapäävammaan. Syyskuussa 2016 hän teki vapaana agenttina vuoden mittaisen sopimuksen ECHL-joukkue Quad City Mallardsin kanssa. Parks osallistui samana syksynä ammattilaistry-out -sopimuksella AHL-joukkue Iowa Wildin harjoitusleirille, mutta hän jäi kuitenkin ilman jatkosopimusta ja palasi Mallardsin vahvuuteen. Parks oli kaudella 2016–2017 joukkueen paras maalintekijä ja kolmanneksi paras pistemies tehoilla 29+27=56.


title: Michael Parks (jääkiekkoilija)

text: Kaudeksi 2017–2018 Parks siirtyi vuoden mittaisella sopimuksella SM-liigajoukkue Vaasan Sportiin. Hän oli alkukaudella joukkueen tehokkaimpia pelaajia ja Parks teki syyskuun kymmenessä ottelussaan tehot 5+6=11. Hän teki 46 ottelussa lopulta vain 20 tehopistettä ja 20 viimeisimmässä ottelussaan Parks onnistui tekemään vain yhden maalin. Sport oli sarjataulukossa viimeisenä, kunnes helmikuussa 2018 hän siirtyi loppukauden sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:hon. Joukkueen kausi päättyi sarjanousuun SHL:ään. Kaudeksi 2018–2019 Parks siirtyi vuoden mittaisella sopimuksella Itävallan Erste Bank Eishockey Ligan Dornbirner EC:hen.


title: Michael Parks (jääkiekkoilija)

text: Parks pelasi alle 18-vuotiaiden Ivan Hlinkan muistoturnauksessa vuonna 2009. Hän pelasi myös alle 19-vuotiaiden World Junior A Challengessa vuonna 2010, jolloin Parks voitti kultaa.


Braunschweig-Lüneburgin vaaliruhtinaskunta (), epämuodollisesti Hannoverin vaaliruhtinaskunta ("Kurfürstentum Hannover"), perustettiin vuonna 1692 Pyhän saksalais-roomalaisen keisarikunnan yhdeksänneksi vaaliruhtinaskunnaksi. Sitä hallitsi Hannover-suku, joka oli Welf-suvun sivuhaara.


title: Braunschweig-Lüneburgin vaaliruhtinaskunta

text: Keisari Leopold I ylensi Hannoverin kaupungin ympäristössä sijainnutta Calenbergin ruhtinaskuntaa hallinneen herttua Ernst Augustin vaaliruhtinaaksi kiitokseksi tämän avusta yhdeksänvuotisessa sodassa. Nimitystä protestoitiin eikä se tullut virallisesti voimaan kuin vasta vuonna 1708 valtiopäivien hyväksyttyä sen. Braunschweig-Lüneburgin ensimmäinen vaaliruhtinas oli Ernst Augustin poika, Yrjö I Ludvig, josta tuli Ison-Britannian kuningas Yrjö I vuonna 1714, jolloin vaaliruhtinaskuntaa alettiin hallita personaaliunionissa Britannian kanssa.


text: Vaaliruhtinaskunta sulautettiin Napoleonin Ranskan vasallivaltio Westfalenin kuningaskuntaan vuonna 1807, kunnes Wienin kongressi palautti Hannover-suvun vallan ja vaaliruhtinaskunnasta tuli Hannoverin kuningaskunta vuonna 1814. Personaaliunioni Britannian kanssa kesti vuoteen 1837.


title: Bauer Turnaus

text: Bauer-turnaus on Imatralla elokuun alussa järjestettävä jääkiekkoturnaus. Turnausta on pelattu vuodesta 2015 lähtien, ensimmäisenä vuonna nimellä goSaimaa-turnaus, mutta seuraavana vuonna nimi muuttui. Turnauksen ottelut pelataan Imatra Spa Areenalla ja turnaus on suunnattu enimmäkseen kaakkois- ja itäsuomalaisille joukkueille.


title: Bauer Turnaus

text:
Turnaukseen ovat osallistuneet KooKoo, SaiPa ja JYP. Ensimmäinen ulkomaalaisjoukkue turnauksessa oli venäläinen Severstal Tšerepovets vuonna 2015.
Muita aikaisempia turnauksessa esiintyneitä joukkueita ovat Pelicans ja KalPa.


title: Bauer Turnaus

text: Turnaukseen osallistuu neljä joukkuetta ja jokainen joukkue pelaa kaksi ottelua, peliaika on perinteinen ja sijoitukset lasketaan voittojen ja häviöiden mukaan. Mitalipelejä ei pelata.


title: Bauer Turnaus

text: Lyhenteet


title: Zlatna ribka

text: Zlatna ribka () bulgarialaisen pop-folk -laulaja Kamelijan toine studioalbumi. Se julkaistiin vuonna 1999 levymerkillä Payner.


title: Is This Love (albumi)

text: Is This Love bulgarialaisen pop-folk -laulaja Fikin ensimmäinen studioalbumi. Se julkaistiin vuonna 2016 levymerkillä Payner.


title: Omaha-luokka

text: Omaha-luokka oli Yhdysvaltain laivaston kevyt risteilijäluokka, johon kuului kymmenen alusta. Luokka suunniteltiin pian ensimmäisen maailmansodan jälkeen ja ne olivat vanhimmat ristelijät, jotka laivastolla oli käytössä toisen maailmansodan syttyessä. Yhtään alusta ei menetetty, mutta ne julistettiin vanhentuneiksi ja romutettiin pian sodan päättymisen jälkeen.


title: Omaha-luokka

text: Luokan pääasiallisena tarkoituksena oli tiedustelu. Nopeus oli 35 solmua, mikä helpotti toimintaa hävittäjien kanssa. Luokka suunniteltiin myös brittien C-luokan ristelijöitä, etenkin Centaur-alaluokkaa vastaan.


title: Omaha-luokka

text: Vuoden 1905 Chester-luokan valmistuttua ei Yhdysvallat ollut valmistanut uusia risteilijöitä ennen vuoden 1917 Omaha-luokkaa. Syynä tähän olivat vakavat erimielisyydet siitä minkälaisia risteilijötä laivasto tarvitsisi. Euroopassa puhjennut ensimmäinen maailmansota mahdollisti tarpeen kartoittamisen tutkimalla vastapuolten risteilijöiden toimintaa ja niiden toiminnan rajoittamista.


title: Omaha-luokka

text: Perusteiden selvittelyn aikana tehtiin lukuisia suunnitelmia 10 500 tonnin aluksesta aina 25 000 tonnin alukseen. Suurimpina aseina esitettiin jopa 16 tuuman tykkejä. Suunnittelu kattoi kaikki mahdollisuudet tiedusteluristeilijästä taisteluristeilijään ja lopulta ensimmäinen vaihtoehto voitti, vaikkakin supistetussa muodossa.


title: Omaha-luokka

text: Vuoden 1917 tiedusteluristeilijän kuten sitä nimitettiin vaatimuksiksi esitettiin yli 30 solmun nopeutta, 10 000 merimailin toimintamatkaa ja vähintään kuutta kuuden tuuman tykkiä. Aluksen uppouman tuli olla noin 8 000 tonnia. Vaatimuksia lisättiin lisäämällä kuuden tuuman tykkien määrä kymmeneen, neljä ilmatorjuntatykkiä, kaksi torpedoputkea sekä neljä lentokonetta. Lisäksi alusten tuli kyetä toimimaan miinalaivoina.


title: Omaha-luokka

text: Vaatimukset pakottivat vähentämään aluksen massaa kaikin mahdollisin keinoin. Lisäksi alusten hinta oli nousemassa kohtuuttoman suureksi. Alus oli suunniteltu kuten suuri hävittäjä ja siitä puuttuivat monet risteilijöille tyypilliset ominaisuudet.


title: Omaha-luokka

text: Suunnitelmat hyväksyttiin 8. heinäkuuta 1916, jolloin uppouma oli 7 050 tonnia. Alusten suojana oli vesirajassa kolmen tuuman paksuinen panssarivyö, joka ulottui 19 jalan syvyyteen. Lisäksi aluksen kansi oli 1,5 tuuman panssaria. Aluksella oli panssaroidut laipiot keulassa ja perässä. Ne olivat keulassa 1,5 tuumaa ja perässä kolme. Tykkitorneissa oli ainoastaan sirpalesuojaus. Näinkin suojaan kului yli kahdeksan prosenttia standardiuppoumasta.


title: Omaha-luokka

text: Huolimatta niiden pienehköstä uppoumasta niihin oli asennettu voimakas propulsiojärjestelmä, joka onnistuneen rungon muotoilun kanssa, mahdollisti saavutetun maksiminopeuden. Ensimmäistä kertaa konehuoneet oli ryhmitelty yksiköittäin. Kaksitoista höyrykattilaa oli sijoitettu neljään kattilahuoneeseen. Kahden etuosan ja kahden takaosan kattilahuoneen väliin oli sijoitettu konehuone. Kattilat olivat Yarrow-tyyppisiä lukuun ottamatta Crampin valmistamia, joissa oli White-Forsters-tyyppiset kattilat. Neliakselisen järjestelmän turbiinimoottorit vaihtelivat valmistajan mukaan Crampin valmistamilla aluksilla oli Parsons-, Toddin valmistamilla aluksilla Westinghouse- ja Betlehemin aluksilla Curtis-turbiinit. Toki aluksilla oli myös muita eroavaisuuksia propulsiojärjestelmissä. Aluksilla oli siten eroja esimerkiksi toimintamatkassa, minkä vuoksi ne voitiin jakaa lyhyen (CL-4:stä CL-8:aan) ja pitkän kantaman aluksiin (CL-9:stä CL-13:een).


title: Omaha-luokka

text: Yhdysvaltain suurten öljyvarantojen vuoksi alukset olivat vain öljyäkäyttäviä. Niiden tankeissa oli maksimissaan 1 852 tonnia öljyä. Tästä huolimatta määritettyä 10 000 merimailin toimintamatkaa 10 solmun nopeudella ei koskaan saavutettu ja toimintamatka olikin ainoastaan 6 400 merimailia kyseisellä nopeudella.


title: Omaha-luokka

text: Yhtenä suunnittelun kummajaisista oli pyrkimys maksimoida pituussuuntainen tulivoima, mikä johti laidoille neljän kasematin sijoittamiseen sekä keulassa että perässä. Lisäksi asennettiin kaksi tykkiä kyljille. Etukannelle ei voinut tykkejä asentaa, koska käytössä oli ainoastaan yksiputkisia kilvin varustettuja tykkejä, jotka eivät kestäneet yliampuvan tykin suupainetta. Kuitenkin alusten rakennusvaiheen aikaan tehtiin lukuisia muutoksia, jolloin kyljille asennetut tykit poistettiin ja etu- ja takakannelle asennettiin kaksiputkiset tykkitornit. Kaikki tykit olivat kuuden tuuman 53 pituuskaliiperin Mk 12 tykkejä.


title: Omaha-luokka

text: Apuaseina oli neljä yksiputkista kolmen tuuman 50 pituuskaliiperin tykkiä, jotka oli asennettu keskilaivaan kummallekin kyljelle. Aseistuksen täydensivät torpedoputket, joita oli rakennusvaiheen aikana lisätty etukannen takaosaan sijoitettuun kahteen kolmen 21 tuuman putken sarjaan. Ammusvarastot oli sijoitettu aluksen keskelle vedenpinnan alle.


title: Omaha-luokka

text: Alusten kannelle savuhormien taakse oli asennettu kaksi katapulttia eli yksi kummallekin kyljelle. Aluksilla ei kuitenkaan ollut lentokoneita varten hangaaritiloja, joten ne kykenivät toimimaan vain kahdella lentokoneella, jotka aluksi olivat malliltaan Vought VE-9.


title: Omaha-luokka

text: Aluksia ei käytetty alkuperäisessä tarkoituksessaan, vaan tiedusteluun käytettiin lentokoneita, kaukotiedusteluun uusia raskaita risteilijöitä. Alukset siirrettiin suojaustehtäviin. Toisessa maailmansodassa alukset olivat toissijaisissa tehtävissä, kuten partioivat Etelä-Amerikan rannikolla , suojasivat saattueita Etelä-Tyynellämerellä kaukana etulinjasta, Aleuteilla, Kuriileilla, ja Etelä-Ranskan maihinnousun tukena, jossa vihollislaivaston vastarintaa ei odotettu.


title: Omaha-luokka

text: "USS Raleigh" sai torpedon osuman Pearl Harborissa. Merkittävimmät luokan alusten sotatoimet olivat "USS Marbleheadin" osallistuminen alkuvaiheen taisteluihin Alankomaiden Itä-Intiassa ja "USS Richmondin" osallistuminen Komendöörinsaarten taisteluun. Alukset poistettiin toisen maailmansodan jälkeen ja romutettiin 1946–1947, lukuun ottamalla "USS Milwaukee'a", joka oli lainassa Neuvostoliitolla 1944–1949, jossa se palveli nimellä "Murmansk".


title: Cleveland-luokka

text: Cleveland-luokka oli Yhdysvaltain laivaston kevyiden ristelijöiden luokka, jonka alukset otettiin käyttöön 1942–1945. Luokka on suurilukuisin risteilijäluokka. Aluksia valmistui ja otettiin käyttöön toisen maailmansodan aikana 27, vaikka niitä suunniteltiin alun perin rakennettavaksi 52. Yhdeksästä rungosta rakennettiinkin Independence-luokan lentotukialuksia.


title: Cleveland-luokka

text: Cleveland-luokka on jatkokehitelmä Brooklyn-luokasta. Tavoitteena lisätä purjehdusmatkaa ja parantaa torpedosuojaa ja ilmatorjunta-aseistusta. Brooklyn-luokaan nähden viides kolmitykkinen tykkitorni on jätetty pois. Näin pääaseistuksena on 12 6"/47 Mark 16 -tykkiä, jotka on sijoitettu kolmen tykin torneihin. Lisänä aluksessa on 12 kappaletta ilmatorjuntaan ja merimaalien ammuntaan soveltuvaa 5"/38 DP -tykkiä kahden tykin torneihin sijoitettuna.


title: Cleveland-luokka

text: Vuonna 1942 valmistuneessa "USS Clevelandissa" oli lisäksi ilmatorjuntaan 12 40 mm Bofors -tykkiä ja 20 20 mm Oerlikon -tykkiä. Ilmatorjunta-aseistusta lisättiin sodan edetessä. Vuonna 1944 "USS Vicksburgissa" oli jo 28 40 mm tykkiä. Aseistuksen ja uuden tutkan lisäys teki aluksista yläpainoisia, jota kompensoitiin esim. poistamalla toinen katapultti.


title: Cleveland-luokka

text: Luokan alukset palvelivat toisessa maailmansodassa pääasiassa Tyynellämerellä.


title: Cleveland-luokka

text: Cleveland-luokan alukset poistettiin vahvuudesta 1950, lukuun ottamatta "USS Manchesteria", joka palveli vuoteen 1956. Kuudesta aluksesta muunnettiin Galveston-luokan ja Providence-luokan ohjusristelijöitä, joissa käytettiin RIM-8 Talos tai RIM-2 Terrier -ilmatorjuntaohjusjärjestelmää.


title: Rhodesian punta

text: Rhodesian punta () oli Etelä-Rhodesian valuuttana vuosina 1964–1965 ja Rhodesian valuuttana vuosina 1965–1970. Se jaettiin 20 šillinkiin. Rhodesian punta oli sidottu Englannin puntaan kiinteällä kurssilla ja myöhemmin Yhdysvaltain dollariin arvolla 1 Rhodesian punta = 2,8 Yhdysvaltain dollaria.


title: Rhodesian punta

text: Rhodesian punta esiteltiin Rhodesian ja Njassamaan liittovaltion hajotessa, kun Etelä-Rhodesia muutti nimensä yksinkertaisesti Rhodesiaksi. Rhodesian punta korvasi Rhodesian ja Njassamaan punnan.


title: Atlanta-luokka

text: Atlanta-luokka oli Yhdysvaltain laivaston yhdentoista kevyen risteilijän muodostama luokka, jonka alukset otettiin käyttöön 1942–1945. Luokan aseistus koostui suuresta määrästä verrattain kevyitä myös ilmatorjuntaan soveltuvia tykkejä. Alusten alkuperäinen tehtävä oli toimia nopeina tiedustelualuksina tai hävittäjien laivueenjohtajina. Neljällä myöhemmällä luokan aluksella "USS Oaklandista" lähtien oli hieman erilainen aseistus, näitä aluksia pidetään joskus omana luokkanaan.


title: Atlanta-luokka

text: Luokan alukset palvelivat toisessa maailmansodassa, jossa ne joutuivat raskaisiin taisteluihin. "USS Atlanta" ja "USS Juneau" menetettiin Guadalcanalin taistelussa.


title: Atlanta-luokka

text: Luokan alkuperäinen aseistus oli kuusitoista kappaletta 5"/38 DP Mk 12 -tykkiä, jotka ampuivat 24,9 kg (55 naulan) kranaatteja. Tykit oli asennettu kaksiputkisina Mk 32 -asennuksina, jotka oli sähköisesti liikuteltavia. Tornit oli asennettu keskilinjaan kolme keulaan ja kolme perään. Lisäksi kaksi tornia oli asennettu taaemman taistelunjohtotilan rinnalle aluksen takaosaan. Näiden tornien tehtävänä oli muun muassa huolehtia valokranaattien ampumisesta yöllisessä taistelussa. Tykkien maksimikantama oli ilmatorjunnassa 37 200 jalkaa 85 asteen korotuskulmalla.


title: Atlanta-luokka

text: Ilmatorjunta-aseistuksena oli aluksilla lisäksi kaksitoista 1.1"/75 (27 mm) -tykkiä kolmen tykin avolaveteilla. Näistä kaksi oli asennettu komentosillan kahtapuolin ja kolmas taaemman taistelunjohtotilan taakse.


title: Atlanta-luokka

text: Aluksille asennettiin torpedot, joita piti olla alun perin kaksi kolmiputkista patteria, jotka olisi siirretty käytöstä poistetuilta raskailta risteilijöiltä. Lopulta aluksille asennettiin kuitenkin Sims-luokalta siirretyt neliputkiset patterit ja suunnitellusta torpedojen täydennyksistä luovuttiin. Alusten aseistuksen viimeistelivät kaikuluotain ja syvyyspommit. Alusten varustukseen ei sisältynyt lentokoneita.


title: Atlanta-luokka

text: Alusten toisessa sarjassa poistettiin kyljille sijoitetut tykkitornit, jotka korvattiin kaksiputkisilla Boforsin 40 millimetrin ilmatorjuntatykeillä. Aseistuksena on nyt kuusitoista 40 mm Bofors -tykkiä kahden tykin laveteilla ja neljätoista 20 mm tykkiä.


title: Atlanta-luokka

text: Neljä ensimmäistä alusta tilattiin 25. huhtikuuta 1939 ja toinen neljän aluksen tilaus tehtiin 9. syyskuuta 1940. Kolmas ryhmä tilattiin 7. elokuuta 1942.


title: Anna Friel

text: Anna Friel (s. 12. heinäkuuta 1976 Rochdale, Suur-Manchester), on englantilainen näyttelijä.


title: Anna Friel

text: Frielin ensimmäinen huomiota saanut rooli oli 16-vuotiaana saippuasarjassa Brookside, jossa hänen suudelmansa toisen tytön kanssa herätti aikanaan suurta huomiota.


title: Anna Friel

text: Vuonna 2007 Friel esiintyi yhdessä päärooleista useita Emmy-palkintoja voittaneessa fantasiasarjassa "Pushing Daisies". Hän sai roolistaan parhaan naispääosan Golden Globe -ehdokkuuden vuonna 2008.


title: Rhodesian dollari

text: Dollari ("R$") oli Rhodesian valuuttana vuosina 1970–1980. Se jaettiin 100 centiin.


title: Rhodesian dollari

text: Rhodesian dollari otettiin käyttöön 17. helmikuuta 1970, alle kuukausi sen jälkeen, kun Rhodesia oli julistautunut tasavallaksi. Valuutta korvasi Rhodesian punnan. Dollari oli Rhodesian valuuttana valtion loppuun asti, vuoteen 1980.


title: Alaska-luokka

text: Alaska-luokka oli Yhdysvaltain laivaston "suuren risteilijöiden" luokka, joita voi pitää myös taisteluristeilijöinä. Aluksia suunniteltiin rakennettavaksi kuusi, joista kolmen rakentaminen aloitettiin ja kaksi valmistui. Alukset ehtivät osallistumaan taisteluihin Okinawalla maalis–heinäkuussa 1945, jossa ne olivat ilmasuojana ja pommittivat maakohteita. Alukset poistettiin käytöstä 1947 ja romutettiin 1960.


title: Alaska-luokka

text: Alukset olivat 246 metriä pitkiä, uppoumaltaan 30 000 tonnia tai 34 000 tonnia täydessä lastissa. Alusten pääaseistuksena oli yhdeksän 12"/50 Mark 8 -tykkiä kolmessa kolmen tykin tornissa.


title: Rise, O Voices of Rhodesia

text: Rise, O Voices of Rhodesia (tai Voices of Rhodesia) oli tunnustamattoman valtion Rhodesian kansallislaulu vuodesta 1974 vuoteen 1979. Laulun sävelenä oli Ludwig van Beethovenin "Oodi ilolle", josta tuli myöhemmin Euroopan neuvoston nimissä virallisesti Euroopan hymni.


title: Rise, O Voices of Rhodesia

text:
Rise, O voices of Rhodesia,
God may we Thy bounty share.
Give us strength to face all danger,
And where challenge is, to dare.
Guide us, Lord, to wise decision,
Ever of Thy grace aware,
Oh, let our hearts beat bravely always
For this land within Thy care.


title: Rise, O Voices of Rhodesia

text:
Rise, O voices of Rhodesia,
Bringing her your proud acclaim,
Grandly echoing through the mountains,
Rolling o’er the far flung plain.
Roaring in the mighty rivers,
Joining in one grand refrain,
Ascending to the sunlit heavens,
Telling of her honoured name.


title: Pensacola-luokka

text: Pensacola-luokka oli Yhdysvaltain laivaston kahden raskaan risteilijän muodostama luokka, jonka alukset laskettiin vesille 1928 ja 1929. Alukset olivat ensimmäisiä "sopimusristelijöitä", joka suunniteltiin Washingtonin laivastosopimuksen rajoitusten mukaisiksi.


title: Pensacola-luokka

text: Aseistukseksi tuli kymmenen 8"/55 -tykkiä, joista neljä oli kaksitykkisissä torneissa ja loput kolmitykkisissä torneissa. Kaksitykkiset tornit olivat kannella ja kolmitykkiset ampuivat niiden yli. Painon säästämiseksi panssarointi oli ohut ja valmistustekniikkana käytettiin hitsaamista.


title: Pensacola-luokka

text: Erikoinen tykkitornien sijoittelu ja raskas mastorakennelma tekivät aluksista yläpainoisia ja kiikkeriä. Aluksia rakennettiin vain kaksi ennen Northampton-luokan suunnittelua. Näissä aluksissa oli vain kolme tykkitornia.


title: Pensacola-luokka

text: Luokan alukset "USS Pensacola" ja "USS Salt Lake City" osallistuivat laajasti toisen maailmansodan Tyynenmeren taisteluihin. Molemmat alukset selvisivät sodasta ja niitä käytettiin atomipommikokeiden maaleina Bikini-atollilla. Kokeista uppoamatta selvinneet alukset upotettiin myöhemmin.


title: Urpo Kuuskoski

text: Urpo Akseli Kuuskoski, sukunimi vuoteen 1925 "Lindholm" (4. elokuuta 1905 Turku – 25. toukokuuta 1982) oli suomalainen filosofian tohtori, yliopettaja ja oppikirjojen tekijä.


title: Urpo Kuuskoski

text: Kuuskosken vanhemmat olivat asemapäällikkö Axel Wilhelm Lindholm ja Walma Maria Kuuskoski. Hän pääsi ylioppilaaksi 1924 ja valmistui filosofian kandidaatiksi ja maisteriksi 1925 sekä filosofian lisensiaatiksi ja tohtoriksi 1937.


title: Urpo Kuuskoski

text: Kuuskoski toimi Kadettikoulun matematiikan ja fysiikan opettajana 1928–1938, tyttönormaalilyseon matematiikan, fysiikan ja kemian vanhempana lehtorina 1936–1952 sekä Helsingin normaalilyseossa matematiikan, fysiikan ja kemian yliopettajana 1952–1963 ja matematiikan yliopettajana vuodesta 1963 lähtien.


title: Urpo Kuuskoski

text: Kuuskoski oli Suomen matematiikan ja fysiikan opettajien liiton sihteeri 1936–1952 ja puheenjohtaja vuodesta 1952. Hän oli Matemaattisten aineiden aikakauskirjan päätoimittaja vuodesta 1941.


title: Sord M5

text: Sord M5 on Sord Computer Corporationin valmistama kotitietokone, joka julkaistiin lokakuussa vuonna 1982.


title: Sord M5

text: Tietokone oli yrityksen tunnetuimpia malleja.


title: Sord M5

text: Tietokone julkaistiin Britanniassa aikana, jolloin markkinoilla oli jo paljon muiden valmistajien tietokoneita. Tietokonetta on myyty myös nimellä CGL M5.


title: Sord M5

text: Tietokoneelle julkaistiin myös seuraajat M5 Pro ja M5 Jr.


title: Des Moines -luokka

text: Des Moines -luokka oli Yhdysvaltain laivaston neljän raskaan ristelijän luokka, jonka alukset otettiin käyttöön 1948–1949. Alukset olivat viimeiset Yhdysvaltain vain tykein aseistetut ristelijät.


title: Des Moines -luokka

text: Des Moines -luokan pohjana oli Baltimore-luokka, mutta alukset olivat suurempia, koneiston sijoittelua oli parannettu ja aluksissa oli uudenlainen 8"/55 Mk16 -tykki, jossa oli automaattilataaja. Tämä mahdollisti erittäin suuren tulinopeuden. Suunniteltu tulinopeus oli seitsemän laukausta minuutissa, joka oli kaksinkertainen vastaaviin aluksiin verrattuna.


title: Des Moines -luokka

text: Aluksissa oli myös kaksitoista aiemmista alusluokissa käytettyä 5"/38 -tykkiä (127 mm), joita voi käyttää myös ilmatorjuntaan. Uutta olivat 24 × 3″/50 (76 mm) -tykkejä, joita pidettiin tehokkaampina kuin neliputkisilla laveteilla olleita 40 mm Bofors -tykkejä, joita käytettiin aiemmissa aluksissa ilmatorjuntaan. Lisäksi aluksissa oli 24 × 20 mm Oerlikon -tykit pisteilmatorjuntaan.


title: Des Moines -luokka

text: Aluksia oli tarkoitus alun perin rakentaa kaksitoista, joista neljän rakennustyö aloitettiin. Näistä yksi peruutettiin puolivalmiina.


title: Emil Luukkonen (lääkintäkenraalimajuri)

text: Anders Emil Luukkonen (9. kesäkuuta 1875 Heinävesi – 27. toukokuuta 1932 Helsinki) oli suomalainen lääkintäkenraalimajuri ja sotaväen ylilääkäri.


title: Emil Luukkonen (lääkintäkenraalimajuri)

text: Luukkosen vanhemmat olivat sahanhoitaja Johan Luukkonen ja Henriikka Riipinen. Hän pääsi ylioppilaaksi Kuopion lyseosta 1893 ja valmistui lääketieteen kandidaatiksi 1900 sekä lääketieteen lisensiaatiksi 1905.


title: Emil Luukkonen (lääkintäkenraalimajuri)

text: Luukkonen toimi Käkisalmen kaupunginlääkärinä sekä kunnallissairaalan ja synnytyslaitoksen lääkärinä 1905–1919 ja Käkisalmen kylpylaitoksen lääkärinä 1905–1917. Suomen sisällissodan aikana hän oli Käkisalmen kenttäsairaalan lääkärinä ja sodan jälkeen Viipurin rykmentin lääkärinä 1919–1920. Hän oli puolustusministeriön lääkintäosaston päällikkönä 1921–1926 ja armeijan apulaisylilääkärinä 1921–1925. Luukkonen oli sotaväen ylilääkäri 1926–1930. Luukkosesta tuli lääkintämajuri 1918, lääkintäeverstiluutnantti 1922, lääkintäeversti 1926 ja lääkintäkenraalimajuri 1929.


title: Emil Luukkonen (lääkintäkenraalimajuri)

text: Luukkonen oli Käkisalmen kaupunginvaltuuston jäsenenä 1906–1917 ja 1919 sekä valtuuston varapuheenjohtajana 1907–1913 ja puheenjohtajana 1914–1916.


title: Emil Luukkonen (lääkintäkenraalimajuri)

text: Luukkonen oli naimisissa vuodesta 1905 Bertha Vilhelmina Carlsonin kanssa. Heidän tyttärensä Marjatta Luukkonen (1909–1978) oli naimisissa vuodesta 1931 kirjailija Mika Waltarin kanssa.


title: Helen Volk

text: Helen Volk (s. 29. maaliskuuta 1954) on zimbabwelainen kilpauransa päättänyt maahockeypelaaja ja olympiavoittaja.


title: Helen Volk

text: Volk pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Gambia (Commonwealth realm)

text: Gambian Commonwealth realm oli nykyisen Gambian tasavallan edeltäjä ja itsenäinen valtio, joka oli olemassa vuosien 1965 ja 1970 välillä.


title: Gambia (Commonwealth realm)

text: Kun Britannian valta Gambiassa loppui vuonna 1965, myönnettiin valtiolle itsenäisyys Commonwealth realmina. Yhdistyneen kuningaskunnan monarkki, kuningatar Elisabet II, pysyi Gambian valtionpäämiehenä. Valtionpäämiestä maassa edusti Gambian kenraalikuvernööri. Gambian ollessa Commonwealth realmina kaksi kenraalikuvernööriä edusti kuningatar Elisabetia: Dawda Jawarasta, joka oli toiminut Gambian pääministerinä sekä hallituksen päämiehenä vuodesta 1965, tuli monarkian lakkauttamisen jälkeen Gambian ensimmäinen presidentti vuonna 1970.


title: Martin Gernát

text: Martin Gernát (s. 11. huhtikuuta 1993 Košice, Slovakia) on slovakialainen jääkiekkopuolustaja, joka pelasi kaudella 2016–2017 Tšekin Extraliga-joukkue HC Sparta Prahassa.


title: Martin Gernát

text: Gernát on HC Prešovin kasvatti. Hän siirtyi 16-vuotiaana HC Košicen kaudella 2009–2010. Gernát pelasi suurimman osan runkosarjastaan seuran B-nuorissa ja hän sijoittui Slovakian B-juniorisarjan puolustajien pistepörssissä viidenneksi tehoilla 4+24=28. Gernát voitti kauden päätteeksi sarjan mestaruuden. Hän pelasi myös kaksi playoff-ottelua Košicen A-nuorissa, jossa kausi päättyi myös mestaruuteen. Myös kauden 2010–2011 päätteeksi Gernát voitti Slovakian A-juniorisarjan mestaruuden.


title: Martin Gernát

text: Edmonton Oilers varasi Gernátin viidennellä kierroksella 122. pelaajana . Samana kesänä hänet varasi myös WHL-joukkue Edmonton Oil Kings 18. pelaajana . Gernát siirtyi joukkueeseen kaudeksi 2011–2012. Hän oli Oil Kingsin tehokkain puolustaja tehoilla 9+46=55, joilla Gernát voitti koko WHL:n tulokkaiden syöttöpörssin, tulokaspuolustajien pistepörssin ja sijoittui puolustajien pistepörssissä seitsemänneksi. Hän voitti myös joukkueensa sisäisen tehotilaston lukemalla +41. Gernát voitti liigan pudotuspelien puolustajien maalipörssin seitsemällä osumallaan. Hän voitti kauden päätteeksi WHL:n mestaruuden, Ed Chynoweth Cupin.


title: Martin Gernát

text: Salavat Julajev Ufa varasi Gernátin ensimmäisellä kierroksella 19. pelaajana . Kaudella 2012–2013 hän pelasi olkapäävamman vuoksi WHL:n runkosarjassa vain 23 ottelua. Gernát voitti taas liigan pudotuspelien puolustajien maalipörssin kuudella osumallaan. Gernát eteni Oil Kingsin kanssa jälleen WHL:n finaaleihin saakka, mutta mestaruuden vei tällä kertaa kuitenkin Portland Winterhawks otteluvoitoin 4–2.


title: Martin Gernát

text: Huhtikuussa 2013 Gernát teki kolmivuotisen tulokassopimuksen Edmonton Oilersin kanssa. Hän pelasi kauden 2013–2014 suurimmaksi osaksi AHL-joukkue Oklahoma City Baronsissa, jossa tulokaskausi toi 57 runkosarja- ja yhdessä playoff-ottelussa tehot 4+17=21. Gernát pelasi kauden aikana myös kolme ottelua ECHL-joukkue Bakersfield Condorsissa. Kauden 2014–2015 hän pelasi kokonaan Baronsissa. Kauden 2015–2016 Gernát aloitti Oilersin uudessa farmijoukkueessa, AHL:n Bakersfield Condorsissa (ent. Oklahoma City Barons). NHL:n siirtotakarajalla, helmikuun 2016 lopulla Oilers kauppasi hänet ja kesän neljännen kierroksen varausvuoron Anaheim Ducksiin vaihdossa Patrick Marooniin. Gernát pelasi loppukauden AHL-joukkue San Diego Gullsissa.


title: Martin Gernát

text: Kaudeksi 2016–2017 Gernát siirtyi vuoden mittaisella sopimuksella Tšekin Extraliga-joukkue HC Sparta Prahaan. Hän voitti kauden aikana Mestarien liigan hopeaa.


title: Martin Gernát

text: Gernát edusti Slovakiaa MM-kilpailuissa vuonna 2017. Yhteensä hän on pelannut 21 A-maaottelua tehopistein 3+4=7. Gernát pelasi myös alle 20-vuotiaiden MM-kilpailuissa vuonna 2012. Vuoden 2013 turnaus häneltä jäi väliin olkapäävamman vuoksi.


title: Martin Gernát

text: Gernát pelasi myös alle 18-vuotiaiden MM-kilpailuissa vuonna 2011. Lisäksi Gernát pelasi myös alle 18-vuotiaiden Ivan Hlinkan muistoturnauksessa vuonna 2010.


title: Ann Grant

text: Ann-Mary Gwynne Grant (o.s. Fletcher, s. 6. toukokuuta 1955 Salisbury, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.


title: Ann Grant

text: Grant pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi joukkueen kapteenina jokaisessa viidessä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: DBASE

text: dBASE (myös tyyliteltynä dBase) on Ashton-Tate-yrityksen varhainen tietokantaohjelmisto, joka on julkaistu vuonna 1980 CP/M-alustalle.


title: DBASE

text: Ohjelmistoon kuuluivat tietokantamoottori, kyselyjärjestelmä, lomakejärjestelmä ja oma ohjelmointikielensä.


title: Gillian Cowley

text: Gillian ”Gill” Cowley (s. 8. heinäkuuta 1955 Kitwe, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.


title: Gillian Cowley

text: Cowley pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhden maalin Itävaltaa vastaan. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Susan Huggett

text: Susan ”Sue” Huggett (s. 29. kesäkuuta 1954 Bulawayo, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.


title: Susan Huggett

text: Huggett pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi neljässä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Brenda Phillips

text: Brenda Joan Phillips (s. 18. tammikuuta 1958) on zimbabwelainen kilpauransa päättänyt maahockeypelaaja ja olympiavoittaja.


title: Brenda Phillips

text: Phillips pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Christine Prinsloo

text: Christine Seraphine ”Chris” Prinsloo (s. 3. toukokuuta 1952 Oldeani, Tanganjikan huoltohallintoalue) on zimbabwelainen kilpauransa päättänyt maahockeypelaaja ja olympiavoittaja.


title: Christine Prinsloo

text: Prinsloo pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Standard Template Library

text: Standardimallikirjasto (, STL) on osa C++:n standardikirjastoa.


title: Standard Template Library

text: STL sisältää yleisiä ohjelmoijien tarvitsemia säiliöitä (containers), algoritmeja, funktioita ja iteraattoreita (ks. iterointi). Toteutus seuraa usein kääntäjän mukana, mutta myös riippumattomia toteutuksia on olemassa.


title: Standard Template Library

text: STL toteuttaa toiminnot C++:n template-mallien avulla.


title: Standard Template Library

text: Seuraavassa listaa eräistä usein käytetyistä:


title: Itävallan parlamenttivaalit 2017

text: Itävallan parlamenttivaalit 2017 järjestettiin 15. lokakuuta 2017. Vaaleissa valittiin Itävallan kansallisen neuvoston kaikki 183 jäsentä. Vaalit oli tarkoitus järjestää vasta syksyllä 2018, mutta niitä päätettiin aikaistaa hallituspuolueiden, SPÖ:n ja ÖVP:n, välisten kiistojen vuoksi.


title: Itävallan parlamenttivaalit 2017

text: Edellisissä parlamenttivaaleissa 11 edustajanpaikkaa voittanut Team Stronach päätti olla asettamatta ehdokkaita vaaleissa.


title: Itävallan parlamenttivaalit 2017

text: Vaaleissa suurimmaksi puolueeksi nousi Sebastian Kurzin johtama ÖVP. SPÖ tuli toiseksi ja FPÖ kolmanneksi suurimmaksi puolueeksi. Vihreät sen sijaan kokivat karvaan vaalitappion ja menettivät kaikki edustajanpaikkansa kun puolue jäi alle neljän prosentin äänikynnyksen.


title: Itävallan parlamenttivaalit 2017

text: Puolueiden kannatusmittaukset syyskuusta 2013 lähtien.


title: Itävallan parlamenttivaalit 2017

text:
Itävallan parlamenttivaalien 15. lokakuuta 2017 tulokset
! colspan="2" rowspan="2" style="text-align:left;"| Puolueet
! width="70"| Ääniä
! width="30"|%
! width="35"|+/−
! width="30"| Paikat
! width="30"|+/−
Lähde: Sisäministeriö


title: B (ohjelmointikieli)

text: B on aluksi Ken Thompsonin ja myöhemmin Dennis Ritchien kehittämä BCPL-kieleen perustuva järjestelmäohjelmointikieli. Kieli on kehitetty Bell Labsissa noin vuonna 1969 PDP-7:lle.


title: B (ohjelmointikieli)

text: Kielellä oli osuus C-kielen suorana edeltäjänä ja Unix-käyttöjärjestelmän kehityksessä. Kieli on käännettävä kieli ilman tyyppijärjestelmää.


title: B (ohjelmointikieli)

text: Kielessä on jo useita C-kieleen päätyneitä konsepteja ja ominaisuuksia kuten "lvalue" ja "rvalue" (nk. oikea ja vasen arvo), aaltosulkujen käyttö ohjelmalohkoissa ja "unary" toiminnot.


title: B (ohjelmointikieli)

text: Esimerkki B-kielen ohjelmasta:


title: B (ohjelmointikieli)

text: main( ) {


title: Chaz Davies

text: Chaz Davies (s. 10. helmikuuta 1987 Knighton, Powys, Wales) on brittiläinen ratamoottoripyöräilijä ja Supersportin maailmanmestari kaudelta 2011. Hän ajaa kaudella 2018 Superbikessa Ducatilla.


title: Chaz Davies

text: Davies siirtyi kilpailemaan 250-kuutioisten luokasta Supersportiin kaudella 2006, jolloin hän ajoi yhden kilpailun kauden päätöskilpailussa Yamahalla. Davies ajoi kilpailussa viidenneksi.


title: Chaz Davies

text: Davies jatkoi 2007 Yamahalla täyden kauden ja ajoi MM-pisteissä kolmanneksitoista. Hän ajoi parhaimmillaan neljänneksi Sonoma Racewaylla.


title: Chaz Davies

text: 2008 kaudeksi Davies siirtyi Kawasakille ja sijoittui MM-pisteissä kuudenneksi. Hän ajoi avauskilpailussa neljänneksi, joka oli kauden paras sijoitus. Samaan tulokseen Davies pääsi kauden päätöskilpailussa Laguna Secassa.


title: Chaz Davies

text: Davies ajoi kaudella 2009 AMA Pro Daytona SportBike -sarjassa Aprilialla. Hän sijoittui MM-sarjassa yhdeksänneksi ja ajoi parhaimmillaan toiseksi Laguna Secassa ja Motorsports Parkin ensimmäisessä lähdössä.


title: Chaz Davies

text: Samalla kaudella Davies ajoi Supersportia Triumphilla kauden kolmessa viimeisessä kilpailussa. Hän ajoi avauskilpailussaan neljänneksi Italiassa, mutta toisessa kilpailussaan Ranskassa Davies joutui keskeyttämään ja päätöskilpailussa Portugalissa seitsemänneksi.


title: Chaz Davies

text: Davies jatkoi kaudella 2010 Triumphilla ja ajoi MM-pisteissä neljänneksi ollen samalla tallinsa paras kuljettaja. Hän sijoittui kauden aikana pääosin kolmanneksi ja neljänneksi ajaen palkintokorokkeelle neljästi.


title: Chaz Davies

text: Kaudeksi 2011 Davies siirtyi Yamahalle, jolla hän ajoi maailmanmestariksi 50 pisteen erolla Kawasakin David Salomiin. Davies aloitti kauden vaisusti sijoittumalla avauskilpailussa sijalle 18. Tämän jälkeen Davies voitti kuusi kilpailua, joista kaksi tuli peräkkäisissä kilpailuissa Britanniassa ja Saksassa. Palkintokorokkeelle hän ajoi yhteensä kahdeksan kertaa kauden 12:sta kilpailusta.


title: Chaz Davies

text: Davies siirtyi mestaruuskauden jälkeen Superbikeen ParkinGO MTC Racing talliin, joka käytti Aprilian tehdastallin tapaan Aprilia RSV4 pyörää. Davies sijoittui tulokaskaudellaan yhdeksänneksi. Hänen alkukausi meni pääosin keskeytyksien merkeissä. Davies onnistui parantamaan kauden toisella puoliskolla ja ajoi neljästi palkintokorokkeelle, joista kerran hän ajoi voittoon. Daviesin paras kisaviikonloppu oli Saksassa, jossa hän ajoi ensimmäisessä lähdössä kolmanneksi ja toisessa otti voiton.


title: Chaz Davies

text: Davies siirtyi BMW:n tehdastalliin kaudeksi 2013 Marco Melandrin tallikaveriksi, kun Ben Spies kieltäytyi tarjouksesta palata Superbike sarjaan. Davies sijoittui MM-sarjassa viidenneksi häviten tallikaverilleen Melandrille 69 pistettä, joka sijoittui neljänneksi. Davies voitti kolme kilpailua, joista Espanjassa hän onnistui voittamaan molemmat lähdöt. Davies ajoi yhteensä kuusi kertaa palkintokorokkeelle.


title: Chaz Davies

text: BMW:n vetäydyttyä tehdastallina pois kaudella 2014 Davies allekirjoitti kahden vuoden sopimuksen Ducatin kanssa, joka palasi Superbike sarjaan lähes neljän vuoden poissaolon jälkeen 1199 Panigale R pyörällä. Hän sai tallikaverikseen Davide Giuglianon. Davies ajoi avauskaudellaan Ducatilla MM-pisteissä kuudenneksi keräten 215 pistettä, jolla hän jäi 96 pistettä viidenneksi sijoittuneesta Loris Bazista. Tallikaveri Giugliano sen sijaan sijoittui kahdeksanneksi. Davies jäi ensimmäistä kertaa Superbikessa ilman voittoja, mutta ajoi palkintokorokkeelle neljä kertaa. Hän muun muassa sijoittui Italiassa molemmissa lähdöissä toiseksi jääden Hondalla voittoon ajaneen Jonathan Rean taakse.


title: Ville Kämäräinen

text: Heikki Ville (Vilho Heikki, V.H.) Kämäräinen (7. maaliskuuta 1887 Kiuruvesi – 5. heinäkuuta 1959 Kiuruvesi) oli suomalainen poliitikko. Kämäräinen toimi SDP:n kansanedustajana vuosina 1939–1945 edustaen Kuopion läänin läntistä vaalipiiriä. Kämäräinen toimi myös Kiuruveden kunnanvaltuuston jäsenenä. Politiikan ulkopuolella Kämäräinen oli renkinä ja rakennustöissä, hiilikaivostyömiehenä Yhdysvalloissa, puusepänliikkeen harjoittajana sekä toimi pienviljelijänä Kiuruvedellä. Kämäräisen vanhemmat olivat torppari Antti Kämäräinen ja Akviliina Hoffren. Kämäräisen puoliso vuodesta 1911 oli Anna Keränen.


title: Rationaalit (temperamentti)

text: Rationaalinen temperamentti on yksi neljästä David Keirseyn määrittelemästä temperamentista. Se korreloi Myers–Briggsin tyyppi-indikaattorissa kirjainten NT (intuitiivinen–ajatteleva) kanssa ja koostuu seuraavista roolivarianteista (lueteltu niitä vastaavien MBTI-kirjainyhdistelmien kanssa): INTP, ENTP, INTJ ja ENTJ. Temperamentti on vain 10 prosentilla väestöstä, joten se on pienin temperamenttiryhmä.


title: Rationaalit (temperamentti)

text: Rationaalinen temperamentti on "tietoa etsivä" temperametti, ja rationaalit luottavat eniten logiikkaan. Rationaalit nojaavat ensisijaisesti objektiivisiin havaintoihin ja faktuaaliseen analyysiin, eikä tunteilla ole sijaa rationaalin ajatuksenkulussa.


title: Rationaalit (temperamentti)

text: Rationaalit kiinnostuvat "systeemeistä". Ne voivat olla niin esimerkiksi luonnontieteellisiä, teknillisiä, biologisia, psykologisia kuin yhteiskunnallisiakin systeemejä. Rationaalit näkevät maailman pragmaattisesti, eivätkä arvosta sosiaalisia normeja ja sentimentaalisuutta. Monet rationaalit ovat moraalirelativisteja eivätkä näe absoluuttisen hyvän ja pahan olemassaoloa.


title: Rationaalit (temperamentti)

text: Rationaalien itsekunnioitus perustuu heidän riippumattomuuteensa ja itseluottamus loogisen päättelyn toimivuuteen. Romanttisissa parisuhteissa rationaalit haluavat "mielenystävän", jonka kanssa he voivat keskustella kiinnostaviksi kokemistaan aiheista, jotka tyypillisesti ovat teoreettisia ja abstrakteja. Vanhempina rationaalit arvostavat eniten lasta, joka osaa ajatella omilla aivoillaan.


title: Rationaalit (temperamentti)

text: Stressaantuneina rationaalit saattavat työntää syrjään ja rationalisoida tunteitaan niiden käsittelyn sijaan. Alhaisen tunnollisuuden rationaaleilla (INTP ja ENTP) idean toteutus on stressaavaa ja hyväkin idea saattaa siksi jäädä kokonaan toteuttamatta. Korkean tunnollisuuden rationaaleilla (INTJ ja ENTJ) aiheutuu stressiä pitkän aikavälin suunnitelmien suistumisesta raiteiltaan.


title: Toivo Salakivi

text: Toivo Albin Salakivi (12. heinäkuuta 1887 Pudasjärvi – 9. helmikuuta 1965 Rovaniemi) oli suomalainen poliitikko. Salakivi toimi Maalaisliiton kansanedustajana muutaman kuukauden ajan vuonna 1945 edustaen Lapin läänin vaalipiiriä. Hän nousi eduskuntaan Uuno Hannulan tilalle. Salakivi toimi myös Kittilän kunnanvaltuuston puheenjohtajana. Salakivi oli koulutukseltaan agrologi ja hän toimi politiikan ulkopuolella Lapin maatalousseuran toiminnanjohtajana ja maatalouskonsulenttina, asutustoiminnanjohtajana sekä Backaksen tilan kirjanpitäjänä ja apulaistilanhoitajana Helsingin maalaiskunnassa. Salakiven vanhemmat olivat maanviljelijä ja poliisi Aukusti Albin Stenius ja Leena Hyttinen. Salakiven puoliso vuodesta 1919 oli Ellen Karoliina Virtanen.


title: Tunnollisuus

text: Tunnollisuus on yksi viiden suuren persoonallisuuspiirteen teorian persoonallisuuspiirteistä yhdessä ekstroversion, neuroottisuuden, avoimuuden uusille kokemuksille ja sovinnollisuuden kanssa. MBTI:ssä se korreloi vahvasti kirjaimen J kanssa. Tunnollisuus persoonallisuuden piirteenä implikoi aikaansaannosten tavoittelua, huolellisuutta ja velvoitteiden vakavasti ottamista. Tunnolliset ihmiset tapaavat olla järjestelmällisiä epäjärjestelmällisen sijaan, tehden suunnitelmia improvisoinnin sijaan.


title: Tunnollisuus

text: Tunnollisten ihmisten pihtipoimun etualue (anterior cingulate cortex, ACC) on keskimääräistä paremmin kehittynyt. Henkilöille, joilla on alhainen tunnollisuus, puolestaan on ominaista motivaatio-ongelmat. Tehtävän aloittaminen on vaikeaa, vaikka siihen saattaisikin olla halukkuutta.


title: Tunnollisuus

text: Korkea tunnollisuus ja alhainen avoimuus uusille kokemuksille korreloivat yhdessä konservatiivisuuden kanssa. Tunnollisten ihmisten kodeissa vaatteet ovat useammin järjesteltyjä ympäri lojumisen sijaan, kirjat on useammin järjestetty esimerkiksi aiheen tai aakkosjärjestyksen mukaan ja valaistus on kirkkaampi. Tunnolliset ihmiset käyvät harvemmin kirpputoreilla tai kulkevat alasti kotonaan. He ovat onnellisempia ja saavat korkeampaa palkkaa, mutta onnettomampia työttömiksi joutuessaan.


title: Tunnollisuus

text: Tunnollisuuden olemassolo yhtenä viidestä persoonallisuuden piirteestä on todistettu leksikaalisin tutkimuksin. Niissä on havaittu tunnollisuuden lisäksi neljä muuta eri persoonallisuuden piirrettä, jotka eivät korreloi keskenään eri persoonallisuuden piirteitä kuvaavien adjektiivien korreloidessa samaan aikaan yleensä jonkin viidestä piirteestä kanssa. Leksikaalisissa tutkimuksissa kuvausten kuten "hard-working", "reliable," ja "persevering" välillä on selvä korrelaatio. Myös lauseet kuten "Often forget to put things back in their proper place" korreloivat leksikologisten tutkimusten sanojen kanssa.


title: Ilmari Tossavainen

text: Johannes Ilmari Tossavainen (25. heinäkuuta 1887 Keitele – 26. tammikuuta 1978 Oulu) oli suomalainen poliitikko. Tossavainen toimi SDP:n kansanedustajana vuosina 1914–1917 edustaen Kuopion läänin läntistä vaalipiiriä. Tossavainen toimi myös Soanlahden kunnanvaltuuston jäsenenä. Politiikan ulkopuolella Tossavainen toimi osuuskaupan johtajana Keiteleellä, Maaningalla, Leppävirralla ja Viitasaarella, kauppiaana Kannonkoskella, vakuutustarkastajana Kuopiossa ja Värtsilässä, keskuskaupan johtajana Raumalla, osuuskaupan myymälänhoitajana Soanlahdella, Pyhäjärvellä ja Kiuruvedellä, Soanlahden kunnan hoitokunnan puheenjohtajana Vöyrissä sekä osuusliikkeen myymälänhoitajana Harlussa ja Tohmajärvellä. Tossavaisen vanhemmat olivat torppari Matti Tossavainen ja Hedvig Savolainen. Tossavaisen puoliso vuosina 1906–1910 oli Ida Maria Niskanen sekä vuodesta 1917 Anna Juvonen.


title: Garda (täsmennyssivu)

text: Garda tarkoittaa muun muassa seuraavaa:


title: Brenzone sul Garda

text: Brenzone sul Garda on kunta Veronan maakunnassa Veneton alueella Pohjois-Italiassa. Kunnassa on runsaat 2 000 asukasta, ja se sijaitsee Gardajärven itärannalla. Kunta elää suurelta osin matkailusta.


title: Anime buie

text: Anime buie (”Synkkiä sieluja”) on vuonna 1916 valmistunut italialainen mykkäelokuva. Emilio Ghionen ohjaaman seikkailuelokuvan pääosissa ovat Ghione ja mykkäelokuvan diiva Hesperia.


title: Anime buie

text: Kun Za la Mort vapautuu vankilasta, häntä odottaa kaksi naista: tyttöystävä Zerlina eli Za la Vie ja tanssijatar Casque d’Or. Naisten välisessä puukkotappussa jälkimmäinen tappaa edellisen. Vuosien kuluttua Casque d’Or on kuuluisa sirkustaitelija Hesperia, jota amerikkalaiset miljardöörit piirittävät. Hän tapaa rikollisella urallaan pankkiiri Gil Negroksi edenneen Za la Mortin, mutta ei edes tunnista entistä rakastettuaan. Poliisi pidättää Za la Mortin, joka pakenee vankilasta ja pelastaa Casque d’Orin palavasta sirkuksesta. Pariskunta vetäytyy viettämään idyllistä elämää Villissä lännessä.


title: Anime buie

text: Roomalaisen Tiber Filmin tuottama elokuva kuuluu Emilio Ghionen luoman herrasmiesvaras Za la Mortin seikkailuista kertovaan sarjaan. Sen päätähti on kuitenkin italialaisen mykkäelokuvan diivoihin kuulunut Hesperia. Samankaltainen rikos- ja diivalelokuvan sekoitus oli Ghionen Francesca Bertinin kanssa tekemä "Nelly la gigolette" vuodelta 1915. Juoniaineksia on lainattu ranskalaisesta Zigomar-elokuvasta "Zigomar, la peau d’aiguille" (1913).


title: Anime buie

text: "Anime Buie" mainitaan yhtenä suosituimmista Za la Mort -elokuvista. Aikalaiskriitikko kiitti sen näyttelijätyöskentelyä, lavastusta ja kuvausta, mutta kiinnitti huomiota liian nopeasti etenevän juonen järjenvastaisuuteen. Nykykatsojalle elokuva on lähinnä harvinainen tilaisuus tutustua Hesperian diivahahmoon.


title: Anime buie

text: Elokuvasta on säilynyt espanjankielisillä väliteksteillä varustettu huonokuntoinen mustavalkokopio, joka on nähtävissä Italian kansallisen elokuvamuseon Vimeo-sivustolla. Alkuperäisestä 1455 metrin pituudesta on jäljellä 1142 metriä.


title: Aprilia RSV4

text: Aprilia RSV4 on Aprilian valmistama urheilullinen moottoripyörämalli ja merkin laivalippumalli. Se esiteltiin 22. helmikuuta 2008 kansainvälisellä Piaggio yhtiön näyttelyssä Milanossa. RSV4 on RSV1000R mallin seuraaja.


title: Aprilia RSV4

text: RSV4 käyttää 65 asteen 999.6 kuutioista V4-moottoria, joka on Aprilian ensimmäinen tuottama nelisylinterinen moottori. Tehtaan mukaan pyörän moottori rakennettiin yksinomaan Superbike luokkaa varten ja moottori tuottaa kilpailusäädöillä yli 200 hevosvoimaa.


title: Aprilia RSV4

text: Pyörästä on kaksi mallia RSV4 Factory ja RSV4 R. 2016 julkaistiin kaksi uutta versiota RSV4 RR ja rajallinen määrä RSV4 RF versiota. Uudet versiot päivitettiin hyväksikäyttäen Superbiken uusia sääntömuutoksia. Malleihin saatiin lisää tehoa, kevyempi paino, paranneltu ohjattavuus ja elektroniikka.


title: Aprilia RSV4

text: Max Biaggi ajoi RSV4:lla Superbike mestariksi 2010 ja 2012.


title: Timo-Juhani Kyllönen

text: Timo-Juhani Kyllönen (s. 1. joulukuuta 1955) on suomalainen säveltäjä, muusikko ja kapellimestari, joka opiskeli Moskovan Gnesin-instituutissa orkesterinjohtoa, harmonikansoittoa ja pedagogiikkaa sekä Moskovan konservatoriossa sävellystä.


title: Timo-Juhani Kyllönen

text: Kyllösen tuotantoon kuuluu oopperoita, mm. Maritza Núñezin librettoihin sävelletyt Kuninkaiden kirja Op. 30 (1997) ja monologiooppera Tango solo Op. 81 (2010). Kyllönen on säveltänyt myös lukuisia orkesteriteoksia, joihin lukeutuvat mm. sinfoninen runoelma Lichtenthal (1998), Harmonikkakonsertto (2001), Trumpettikonsertto 'Cadiz 2012' (2012), Concerto grosso (2002), Amor Vivus baritonille ja orkesterille (2007), Missa festiva kuorolle ja orkesterille (2008) ja Awakening jousiorkesterille (1991). Tuotantoon kuuluu myös kamarimusiikkia ja vokaaliteoksia, mm. suositut kuorokappaleet Ciclo para coro mixto Op. 5 (1985) sekakuorolle ja Three Alleluja Songs Op. 26 a-c (1990) diskanttikuorolle.


title: Timo-Juhani Kyllönen

text: Kyllönen oli musiikinteorian, sävellyksen ja kamarimusiikin opettaja Sibelius-Akatemiassa vuosina 1986-2003. Säveltämisen ohella hän on aktiivinen harmonikkataiteilija, kapellimestari ja kuoronjohtaja. Kyllösen musiikkia ovat levyttäneet Finlandia Records, Ondine sekä Alba Records.


title: Luettelo diplomaattisista edustustoista Yhdistyneessä kuningaskunnassa

text: Tämä on luettelo diplomaattisista edustustoista Britanniassa. Tällä hetkellä Lontoossa on 165 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi "High commissioner") .


text:
Useiden maiden suurlähettiläät ovat akkreditoitu muista maista lähinnä Pariisista ja Brysselistä.Pääkonsulaatit:
Kansainvälisten järjestöjen edustustot Lontoossa:


title: Kullervo Manner (kirja)

text: Kullervo Manner – Kumouksellisen muotokuva on dosentti Matti Lackmanin kirjoittama elämäkerta 1900-luvun alkupuolen sosialidemokraattisen työväenliikkeen vaikuttajasta Kullervo Mannerista, joka sittemmin siirtyi Neuvostoliittoon ja mukana perustamassa Suomen Kommunistista Puoluetta. Kirjan on julkaissut Amanita vuonna 2017. Teos on ensimmäinen Mannerista kirjoitettu varsinainen elämäkerta. Lackman on perehtynyt sekä suomalaisiin että venäläisiin arkistoihin ja löytänyt niistä uutta tietoa.


title: Kullervo Manner (kirja)

text: Veli-Pekka Leppänen (Helsingin Sanomat) arvioi, että Lackmanin arkistolöydöissä on hyviä osumia ja kuva Mannerista muodostuu kirjan perusteella aiempaa terävämmäksi. Suomen ajan Lackman käsittelee Leppäsen mukaan moitteettomasti, mutta erityisesti neuvostovuosien käsittely tuo Manner-kuvaan uutta rankkaa väriä.


title: Fenasyylibromidi

text: Fenasyylibromidi (CHBrO) eli 2-bromiasetofenoni, α-bromiasetofenoni tai ω-bromiasetofenoni on bromattuihin aromaattisiin ketoneihin kuuluva orgaaninen yhdiste. Yhdistettä käytetään muiden orgaanisten yhdisteiden valmistukseen ja reagenssina analyyttisessä kemiassa.


title: Fenasyylibromidi

text: Huoneenlämpötilassa fenasyylibromidi on väriltään valkoista kiteistä ainetta. Valon vaikutuksesta yhdisteen väri muuttuu vihertäväksi. Fenasyylibromidi on veteen liukenematonta, mutta liukenee usesiin orgaanisiin liuottimiin kuten etanoliin, dietyylieetteriin, kloroformiin ja bentseeniin. Fenasyylibromidi ärsyttää ihoa ja hengitysteitä ja on kyynelvuotoa aiheuttava yhdiste eli lakrymaattori.


title: Fenasyylibromidi

text: Fenasyylibromidia valmistetaan bromaamalla asetofenonia bromin avulla. Katalyyttinä reaktiossa käytetään alumiinikloridia. Mikäli alumiinikloridia on enemmän kuin katalyyttinen määrä muodostuu m-bromiasetofenonia.


title: Fenasyylibromidi

text: Fenasyylibromidia käytetään muiden orgaanisten yhdisteiden valmistukseen. Rasvahappojen kanssa se reagoi muodostaen fenasyyliestereitä ja näitä johdannaisia käytetään hyväksi analysoitaessa rasvahappoja korkean erotuskyvyn nestekromatografialla. Yhdistettä käytetään myös tiourea- ja tiosemikarbatsonijohdannaisten analysoimiseen.


title: Christian Kern

text: Christian Kern (s. 4. tammikuuta 1966 Wien, Itävalta) on itävaltalainen poliitikko, joka toimii Itävallan liittokanslerina ja sosiaalidemokraattisen puolueen johtajana.


title: Christian Kern

text: Kern opiskeli Wienin yliopistossa sosiologiaa, valtiotiedettä ja viestintää. Hän työskenteli nuoruudessaan journalistina sekä parlamentissa ja liittokanslerinvirastossa. Vuonna 1997 hän siirtyi työskentelemään energiateollisuudessa ja pääsi kymmenen vuotta myöhemmin energiayhtiö Verbundin hallitukseen. Vuonna 2010 Kern nimitettiin Österreichische Bundesbahnen -rautatieyhtiön hallituksen puheenjohtajaksi. Hänen johdollaan ÖBB:ssä järjestettiin tutkimus yhtiön toiminnasta natsivallan aikana. Vuonna 2014 Kern valittiin Euroopan rautatieyhtiöiden yhteisön puheenjohtajaksi.


title: Christian Kern

text: Kern valittiin liittokansleriksi ja sosiaalidemokraattien johtajaksi toukokuussa 2016, kun hänen edeltäjänsä Werner Faymann oli eronnut puolueensa heikon presidentinvaalimenestyksen vuoksi. Toukokuussa 2017 Kern hyväksyi ennenaikaisten parlamenttivaalien järjestämisen lokakuussa 2017 riitaannuttuaan hallituskumppaninsa ÖVP:n kanssa.


title: Bjørn Schouw Nielsen

text: Bjørn Schouw Nielsen (1914–1974) oli vuonna 1951 tehdyistä Hypnoosimurhista Tanskan korkeimman oikeuden päätöksellä tuomittu rikollinen. Hypnoosimurhat olivat tapahtumasarja, jossa Palle Hardrup, Schouw Nielsenin entinen sellitoveri, teki aseellisen ryöstön kööpenhaminalaiseen pankkiin.


title: Bjørn Schouw Nielsen

text: Hardrup ampui kaksi pankin työntekijää ryöstön yhteydessä. Tanskan korkein oikeus katsoi, että Nielsen oli hypnotisoinut Hardrupin tekemään rikokset, ja Nielsen tuomittiin elinkautiseen vankeusrangaistukseen. Hardrupia epäiltiin myös toisesta pankkiryöstöstä, joka tapahtui vuonna 1950. Sen ryöstösaalista ei kuitenkaan löydetty ikinä. Hypnoosimurhien tutkintaa johti rikostutkija Roland Olsen.


title: Bjørn Schouw Nielsen

text: Bjørn Schouw Nielsen istui vankilassa useita kertoja, ensimmäisen kerran 16-vuotiaana. Toisen maailmansodan aikana Nielsen salakuljetti juutalaisia Tanskasta Ruotsiin, mutta ammuttuaan saksalaisen sotilaan hän petti juutalaiset sovittaakseen tekonsa saksalaisten kanssa. Nielsen kuului Tanskan natsimiehityksen aikana myös natsien vapaaehtoisjoukkoon, Frikorps Danmarkiin. Myöhemmin hän kuitenkin petti myös saksalaiset.


title: Bjørn Schouw Nielsen

text: Sodan jälkeen Bjørn Schouw Nielsen istui Horsensin vankilassa pitkää tuomiota maanpetturuudesta. Hänen sellitoverinsa Horsensissa oli Palle Hardrup, joka jakoi hänen kiinnostuksensa joogaan, itämaiseen filosofiaan sekä hypnoosiin. Hypnoosimurhien oikeudenkäynnissä Palle Hardrup kertoi, että Nielsen oli hypnotisoinut hänet tekemään rikokset.